tripathysagar/odia_wiki huggingface dataset:
ଗୁଜରାଟୀ  ; ଗୁଜରାଟୀ:      ,  , ଆଗରୁ :   ଏକ ଇଣ୍ଡୋ-ଆର୍ଯ୍ୟ ଭାଷା । ଏହା ଭାରତୀୟ ରାଜ୍ୟ ଗୁଜରାଟର ଅଧିବାସୀ ଏବଂ ପ୍ରଧାନତଃ ଗୁଜରାଟୀ ଭାଷାଭାଷୀଙ୍କଦ୍ୱାରା କଥିତ । ଗୁଜରାଟୀ ବୃହତ୍ତର ଇଣ୍ଡୋ-ଇଉରୋପୀୟ ଭାଷା ପରିଗୋଷ୍ଠୀର ଅଂଶ । ଗୁଜରାଟୀ ପୁରୁଣା ଗୁଜରାଟୀରୁ ସୃଷ୍ଟିହୋଇଛି  ପ୍ରାୟ ୧୧୦୦-୧୫୦୦ ଖ୍ରୀ  । ଭାରତରେ ଏହା ଗୁଜରାଟର ସରକାରୀ ଭାଷା ଓ ଡାମନ ଓ ଡିଉ ଓ ଦାଦ୍ରା ଓ ନଗର ହବେଳୀର କେନ୍ଦ୍ରଶାସିତ ଅଞ୍ଚଳର ସରକାରୀ ଭାଷା । ୨୦୧୧ ଜନଗଣନା ଅନୁସାରେ ଗୁଜରାଟୀ ଭାରତରେ ମୋଟ ଜନସଂଖ୍ୟାର ୬ଷ୍ଠ ସର୍ବାଧିକ କଥିତ ଭାଷା ଓ ଏହା ୫୫.୫ ମିଲିଅନ  (୫.୫ କୋଟି) ଭାଷାଭାଷୀଙ୍କଦ୍ୱାରା କଥିତ ଯାହା ଭାରତର ମୋଟ ଜନସଂଖ୍ୟାର ପ୍ରାୟ ୪.୫%  । ୨୦୦୭ ମସିହାର ଗଣନା ଅନୁସାରେ ଏହା ସ୍ଥାନୀୟ ଭାଷାଭାଷୀଙ୍କ ସଂଖ୍ୟା ଭିତ୍ତିରେ ବିଶ୍ୱର ୨୬ ତମ ସର୍ବାଧିକ କଥିତ ଭାଷା । ଗୁଜରାଟୀ ଭାଷାଟି ୭୦୦ ବର୍ଷରୁ ଅଧିକ ପୁରୁଣା ଏବଂ ବିଶ୍ୱବ୍ୟାପୀ ୫୫ ମିଲିଅନରୁ ଅଧିକ ଲୋକଙ୍କଦ୍ୱାରା କଥିତ । ଗୁଜରାଟ ବାହାରେ ଗୁଜରାଟୀ ଲୋକ ବିଶେଷ କରି ମୁମ୍ବାଇ ଏବଂ ପାକିସ୍ତାନରେ  (ପ୍ରଧାନତଃ କରାଚୀରେ) ଗୁଜରାଟୀ କଥିତ  । ଗୁଜରାଟୀ ଭାଷାଭାଷୀମାନଙ୍କଦ୍ୱାରା ଦକ୍ଷିଣ ଏସିଆ ବାହାରେ ଅନେକ ଦେଶରେ ଗୁଜରାଟୀ ବ୍ୟାପକଭାବେ କଥିତ । ଉତ୍ତର ଆମେରିକାର କାନାଡ଼ା ଏବଂ ଯୁକ୍ତରାଷ୍ଟ୍ର ଆମେରିକାରେ ଏହା କ୍ରମବର୍ଦ୍ଧମାନ ଏବଂ ସର୍ବାଧିକ ବହୁଳ ବ୍ୟବହୃତ ଭାରତୀୟ ଭାଷାଗୁଡ଼ିକ ମଧ୍ୟରୁ ଏକ । ଇଉରୋପରେ ବ୍ରିଟିଶ ଦକ୍ଷିଣ ଏସୀୟ ଭାଷା ସମ୍ପ୍ରଦାୟ ମଧ୍ୟରୁ ଗୁଜରାଟୀମାନଙ୍କ ସଂଖ୍ୟା ଦ୍ୱିତୀୟ ଏବଂ ଗୁଜରାଟ ଯୁକ୍ତରାଜ୍ୟର ରାଜଧାନୀ ଲଣ୍ଡନର ଚତୁର୍ଥ ସର୍ବାଧିକ କଥିତ ଭାଷା । ଗୁଜରାଟୀ ଦକ୍ଷିଣ-ପୂର୍ବ ଆଫ୍ରିକୀୟ ଦେଶଗୁଡ଼ିକରେ ବିଶେଷ କରି କେନିଆ, ଉଗାଣ୍ଡା, ତାଞ୍ଜାନିଆ, ଜାମ୍ବିଆ ଏବଂ ଦକ୍ଷିଣ ଆଫ୍ରିକାରେ କଥିତ । ଏହାଛଡ଼ା ଏହା ଚୀନ  (ବିଶେଷ କରେ ହଂକଂ), ଇଣ୍ଡୋନେସିଆ, ସିଙ୍ଗାପୁର, ଅଷ୍ଟ୍ରେଲିଆ ଏବଂ ବାହରିନ ଏବଂ ମଧ୍ୟ ପ୍ରାଚ୍ୟର ଦେଶଗୁଡ଼ିକରେ ମଧ୍ୟ କମ ପରିମାଣରେ କଥିତ  । ଗୁଜରାଟୀ ମହାତ୍ମା ଗାନ୍ଧୀ ଓ ମହମ୍ମଦ ଅଲ୍ଲୀ ଜିନ୍ନାଙ୍କ ମାତୃଭାଷା ଥିଲା ।
ଚନ୍ଦ୍ର ପୃଥିବୀର ଚାରିପଟେ ଘୁରୁଥାଏ, ପୃଥିବୀ ସୂର୍ଯ୍ୟର ଚାରିପଟେ ଘୁରୁଥାଏ , ଏହିପରି ଘୂର୍ଣ୍ଣନ ପ୍ରକ୍ରିୟା ଅହରହ ଚାଲିଥାଏ । ଯେଉଁ ଦିନ ଚନ୍ଦ୍ର, ପୃଥିବୀ ଆଉ ସୂର୍ଯ୍ୟ ଏକା ସରଳ ରେଖାରେ ଅବତୀର୍ଣ୍ଣ କରନ୍ତି ଏବଂ ସୂର୍ଯ୍ୟ ଓ ଚନ୍ଦ୍ର ମଧ୍ୟରେ ପୃଥିବୀ ଅବସ୍ଥାନ କରେ ସେହି ଦିନ ସୂର୍ଯ୍ୟଙ୍କଠାରୁ ଆସୁଥିବା ଆଲୋକ ଚନ୍ଦ୍ରଙ୍କ ପାଖରେ ପହଞ୍ଚି ପାରେ ନାହିଁ ଏବଂ ସେହି ସମୟରେ ପୃଥିବୀର ଛାଇ ଚନ୍ଦ୍ରଙ୍କ ଉପରେ ପଡେ ସେହି ସମୟରେ ଚନ୍ଦ୍ର ଲାଲ୍ ଦେଖାଯାଆନ୍ତି , ସେହି ସମୟକୁ ଚନ୍ଦ୍ରଗ୍ରହଣ ବୋଲି କୁହାଯାଏ । ଏହା କେବଳ ପୂର୍ଣିମା ତିଥୀରେ ହୋଇଥାଏ  ଚନ୍ଦ୍ରଗ୍ରହଣ ଦୃଶ୍ୟ ଚନ୍ଦ୍ର ଗ୍ରହଣ ବେଳେ ସୂର୍ଯ୍ୟାଲୋକ ନ ପଡିଲେ ବି ଚନ୍ଦ୍ର ସମ୍ପୂର୍ଣ୍ଣ୍ଣ ଅନ୍ଧକାର ଦେଖାଯାଏ ନାହିଁ । କାରଣ ସୂର୍ଯ୍ୟାଲୋକ ପୃଥିବୀର ବାୟୁମଣ୍ଡଳ ଦେଇ ଗତି କରୁଥିବାରୁ ସୂର୍ଯ୍ୟରଶ୍ମି ପ୍ରତିସରିତ   ହୋଇ ଚନ୍ଦ୍ରର ଛାୟା ଶଙ୍କୁ ମଧ୍ୟ ଦେଇ ଯାଏ । ତେବେ ସୂର୍ଯ୍ୟାଲୋକ ପ୍ରତିସରିତ ହୋଇ ଚନ୍ଦ୍ର ପୃଷ୍ଠରେ ପତିତ ହେବା ବେଳେ ଅପେକ୍ଷାକୃତ କମ ତରଙ୍ଗ-ଦୈର୍ଘ୍ୟ ବିଶିଷ୍ଟ ଆଲୋକ ରଶ୍ମି ଏଭଳି ପ୍ରତିସରଣ ବେଳେ ଚନ୍ଦ୍ର ପୃଷ୍ଠରେ ପହଞ୍ଚି ପାରନ୍ତି ଯାହାକି ମନୁଷ୍ୟ ଦୃଷ୍ଟିରେ ଇଷତ୍ ଲାଲ ବର୍ଣ୍ନ ଦେଖାଯାଏ । ଅତଏବ ଚନ୍ଦ୍ର ପୃଷ୍ଠ ସମ୍ପୂର୍ଣ୍ଣ୍ଣ ଅନ୍ଧକାର ନ ହୋଇ ଗ୍ରହଣ ବେଳେ ଇଷତ୍ ଲାଲ୍ ଦିଶେ । ଅର୍ଥାତ, ପୃଥିବୀକୁ ଘେରି ଯଦି କୌଣସି ବାୟୁମଣ୍ଡଳ ନ ଥାଆନ୍ତା, ତେବେ ଚନ୍ଦ୍ର ଗ୍ରହଣ ବେଳେ ଚନ୍ଦ୍ର ସଂପୂର୍ଣ୍ଣ ଅନ୍ଧକାର ଦେଖାଯାଆନ୍ତା । ଚନ୍ଦ୍ରଗ୍ରହଣର ପ୍ରକାର ପୃଥିବୀର ଚନ୍ଦ୍ର ଉପରେ ପଡୁଥିବା ଛାଇ ଅନୁସାରେ ଚନ୍ଦ୍ରଗ୍ରହଣକୁ ମୁଖ୍ୟତଃ ଦୁଇ ଭାଗରେ ବିଭକ୍ତ କରାଯାଇଛି । ଆଂଶିକ ଚନ୍ଦ୍ରଗ୍ରହଣ ଆଂଶିକ ଗ୍ରହଣରେ, ଚନ୍ଦ୍ର ଉପରେ ପୃଥିବୀର ଛାଇ କିଛି ମାତ୍ରାରେ ପଡିଥାଏ । ସମ୍ପୂର୍ଣ୍ଣ ଚନ୍ଦ୍ରଗ୍ରହଣ ସମ୍ପୂର୍ଣ୍ଣ ଗ୍ରହଣ ସମୟରେ ଚନ୍ଦ୍ର ପୃଥିବୀର ଛାଇରେ ସମ୍ପୂର୍ଣ୍ଣ ଭାବରେ ଲୁଚିଯାଇଥାଏ ।
ତାଙ୍କର ଜନ୍ମସ୍ଥାନ ପାର୍ବତୀପୁର,ତୁଡ଼ିଗଡ଼ିଆ, ବାଲେଶ୍ୱର । ଗ୍ରନ୍ମାଗାରକ, ବୀମା କମ୍ପାନିର ଏଜେଣ୍ଟ ଓ ମ୍ୟାନେଜର, ପ୍ରାମାଣିକ ଚଳଚ୍ଚିତ୍ର ନିର୍ମାତା ଏବଂ ପବଲିକ୍ ଲିମିଟେଡ୍ କମ୍ପାନି ପ୍ରତିଷ୍ଠା କରି ଫିଚର ଫିଲ୍ଲା  ଶ୍ରୀଜଗନ୍ନାଥ   (୧୯୫୦) ପ୍ରସ୍ତୁତି, ମୌଳିକ ନାଟକ ଓ କବିତା ରଚନା ସହ ଇଂରାଜୀ ଅନୁବାଦ ପର୍ଯ୍ୟନ୍ତ ଅନେକ କ୍ଷେତ୍ରରେ ସୁରେନ୍ଦ୍ର କୁମାର ଦାସ ଥିଲେ ଉଦାହରଣ  । ସଙ୍ଗୀତ ପ୍ରତି ଅବଦାନ ବ୍ୟାବସାୟିକ ନାଟ୍ୟସଂସ୍ଥା  ରୂପଶ୍ରୀ ଥିଏଟର୍ସ ', ଚଳଚ୍ଚିତ୍ର ପ୍ରଯୋଜନା ପାଇଁ  ରୂପଭାରତୀ  ଓ ଚଳଚ୍ଚିତ୍ର ପ୍ରଦର୍ଶନ ପାଇଁ  ରୂପଶ୍ରୀ ସିନେମା ର ପ୍ରତିଷ୍ଠାତା ଥିଲେ ସେ । ଇଂରାଜୀ ଓ ଓଡ଼ିଆ ଭାଷାରେ ପ୍ରାୟ ୨ ୨ଟି ପ୍ରାମାଣିକ ଚଳଚ୍ଚିତ୍ର ନିର୍ମାଣ କରି ସେ ରଚିଥିଲେ ଇତିହାସ । ଚାଳିଶ ଦଶକରେ ତାଙ୍କ ରଚିତ ଗ୍ରାମୋଫୋନ ରେକର୍ଡ଼  ' ସାକ୍ଷୀଗୋପାଳ' ,  ' କାଞ୍ଚିକାବେରୀ' ,  ନନ୍ଦିକେଶ୍ୱରୀ  ବେଶ ଲୋକପ୍ରିୟ ହୋଇଥିଲା ।  ଶ୍ରୀ ଜଗନ୍ନାଥ (୧୯୫୦) ଚଳଚ୍ଚିତ୍ରରେ ତାଙ୍କ ରଚିତ ତିନିଟି ଗୀତରେ ଶୃଙ୍ଗାର, ବିରହ ଓ ଚିତ୍ର କଳ୍ପନାର ବୈଚିତ୍ରକୁ ଅନୁଭବ କରିହେବ  । ଉଦାହରଣ ହେଉଛି: ଶୁନ ଭମରାର ଗୁନ ଗୁନ ଗୁନ ଗୁନ, ପିଇ ମଉସୁମର ଖୁନ, ନାଟେ ମାତାଲ ତାଲେ ଠୁମକ ଠୁମକ ଠୁମକ ଠୁମ । ଶବ୍ଦ ଓ ଭାବର ଚାତୁର୍ଯ୍ୟକୁ ଏହି ଗୀତରେ ଅନୁଭବ କରିହେବ ।
ଏହି ଜଗନ୍ନାଥ ମନ୍ଦିର ଉତ୍ତର ପ୍ରଦେଶର କାନପୁରସହର ଜନପଦରୁ ଆହୁରି ଭିତରକୁ ବିକାଶଖଣ୍ଡ ମୁଖ୍ୟାଳୟରୁ ତିନି କିଲୋମିଟର ଦୂର ବେହେଁଟା ଗ୍ରାମରେ ଅବସ୍ଥିତ । ସ୍ଥାନୀୟ ଅଧିବାସୀ ଏହାକୁ ଠାକୁରଜୀ ବାବା ବୋଲି ମାନିଥାନ୍ତି । ଏହା ନାମରେ ବେଶ ଜଣାଶୁଣା । ରହସ୍ୟ ଘେରରେ ମନ୍ଦିର ବର୍ଷା ହେବା ପୂର୍ବରୁ ଏହି ମନ୍ଦିର ଛାତରୁ ପାଣି ଗଳେ । ଲୋକମାନେ ଏହାକୁ ଭଗବାନ ଜଗନ୍ନାଥଙ୍କ ଆଶୀର୍ବାଦ ମାନିଥାନ୍ତି । ସେମାନଙ୍କ କହିବା ମୁତାବିକ ଭଗବାନ ଜଗନ୍ନାଥ ଅତି କୃପାଳୁ ଅଟନ୍ତି । ସେ ନିଜ ଭକ୍ତମାନଙ୍କୁ ଏହି ସୂଚନା ଦେଇ ସଚେତ କରିଥାଆନ୍ତି ଯାହା ଫଳରେ କୃଷକମାନେ ଚାଷବାସ ସମ୍ବନ୍ଧୀୟ ସଜବାଜ କରିବାରେ ସୁବିଧା ହୁଏ । କିନ୍ତୁ ଏପରି ଚମତ୍କାର କିପରି ହୁଏ ଏହା ସମସ୍ତଙ୍କୁ ଅଗୋଚର । ସ୍ଥାପତ୍ୟ ମନ୍ଦିରରେ ଭଗବାନ ଜଗନ୍ନାଥ, ବଳଭଦ୍ର, ସୁଭଦ୍ରାଙ୍କ କଳା ମୁଗୁନି ପଥରରେ ତିଆରି ମୁର୍ତ୍ତି ସହିତ ସୂର୍ଯ୍ୟ ଏବଂ ପଦ୍ମନାଭଙ୍କ ମୁର୍ତ୍ତି ଦେଖିବାକୁ ମିଳେ । ମନ୍ଦିରର କାନ୍ଥ ୧୪ ଫୁଟ ମୋଟେଇ ବିଶିଷ୍ଟ ବର୍ତ୍ତମାନ ଏହି ମନ୍ଦିରଟି ପ୍ରତ୍ନତତ୍ତ୍ୱ ବିଭାଗ ଅଧିନରେ ଅଛି । ବିଶ୍ୱାସ କରାଯାଏ ଯେ ମନ୍ଦିରର ଗର୍ଭଗୃହର ଛାତରେ ଚମତ୍କାରୀ ଋତୁଚକ୍ରୀ ପଥର ଖଚିତ ହୋଇଛି ଯାହା ଫଳରେ ବର୍ଷା ଆଗମନର ଏକ ସପ୍ତାହ ପୂର୍ବରୁ ଏଥିରୁ ପାଣି ବୁନ୍ଦା ଝରିଥାଏ । ଆଉ ସବୁଠୁ ବଡ଼ ଆଶ୍ଚର୍ୟ କଥା ହେଉଛି ଏଥିରୁ ଝରୁଥିବା ପାଣି ଠିକ ବର୍ଷା ବୁନ୍ଦା ଭଳି । କେବଳ ଏତିକି ନୁହେଁ ଯେଉଁଦିନ ବର୍ଷା ହୁଏ ସେଇଦିନ ଏହି ପାଣି ଝରିବା ବନ୍ଦ ହୋଇଯାଏ । ଏହା ଜାଣି ଏଠାରେ ପୂଜା କରୁଥିବା ପୂଜାରୀ ବର୍ଷା ଆଗମନର ସୂଚନା ଗ୍ରାମବାସୀଙ୍କୁ ଦେଇଥାନ୍ତି । ସ୍ୱତଃ ପାଣି ଗଳିବା ରହସ୍ୟ ସର୍ବେକ୍ଷଣ ପରେ ମଧ୍ୟ ସନ୍ଧାନ ମିଳିନାହିଁ । ମନ୍ଦିର ପୂଜାରୀ ଦିନେଶ ଶୁକ୍ଲାଙ୍କ ମତରେ ଅନେକ ଥର ପ୍ରତ୍ନତତ୍ତ୍ୱ ବିଭାଗ ଅଧିକାରୀ, ଆଇଆଇଟି ବୈଜ୍ଞାନିକ ଏବଂ ବହୁ ପୁରୁଣା ବୈଜ୍ଞାନିକ ଏହାର ରହସ୍ୟ ଭେଦ କରିବାକୁ ଅସମର୍ଥ ହୋଇଛନ୍ତି । ଇତିହାସ ଓ କିମ୍ବଦନ୍ତୀ କିଛି ସର୍ବେକ୍ଷଣରୁ ଦାବୀ ହୋଇଛି ଯେ ଏହି ମନ୍ଦିର ୧୧ ଶ ଶତାବ୍ଦୀରେ ନିର୍ମାଣ ହୋଇଛି । ଏହାର କେତେଥର ପୁନରୁଦ୍ଧାର ହୋଇଛି ତାହାର କୌଣସି ହିସାବ ବା ତଥ୍ୟ ନାହିଁ । ଏହି ମନ୍ଦିର ବାବଦରେ ଅନେକ ମତ ପ୍ରକାଶ ପାଏ । କେହି କୁହନ୍ତି ଏହି ମନ୍ଦିର ଏକ ବୌଦ୍ଧ ମଠ ସଦୃଶ ଅଟେ ଯାହାକୁ ଅଶୋକ ନିର୍ମାଣ କରିଥାଇ ପାରନ୍ତି । କାନ୍ଥରେ ଚିତ୍ରିତ ମୟୁର ଏବଂ ଚକ୍ର ଚିହ୍ନ ଦେଖି ଅନେକ କୁହନ୍ତି ଏହି ମନ୍ଦିର ଚକ୍ରବର୍ତ୍ତୀ ସମ୍ରାଟ ହର୍ଷବର୍ଦ୍ଧନଙ୍କ ସମୟରେ ସ୍ଥାପିତ ହୋଇଥାଇ ପାରେ । ଏହି ଗ୍ରାମରେ ରହୁଥିବା ବୃଦ୍ଧ କୁହନ୍ତି ସେମାନଙ୍କ ପୂର୍ବ ପୁରୁଷ ସେମାନଙ୍କୁ ଅନେକ ପୁରାଣିକ କଥା କହି ଯାଇଛନ୍ତି । ସେମାନଙ୍କ ଅନୁସାରେ ଯେବେ ଭଗବନ ହନୁମାନ ସୂର୍ଯ୍ୟକୁ ଗିଳି ବାହାର କରିଥିଲେ ଏହି ମନ୍ଦିର ସ୍ୱତଃ ତିଆରି ହୋଇଥିଲା । ଆହୁରି ମଧ୍ୟ ବିଶ୍ୱାସ ଅଛି ଭଗବାନ ରାମ ଏହି ମନ୍ଦିରକୁ ପରିଦର୍ଶନ କରିଥିଲେ । ପର୍ବପର୍ବାଣି ପୁରୀ ଭଳି ଏହି ଦେଉଳରେ ପ୍ରତିବର୍ଷ ରଥଯାତ୍ରା ଓ ଅନେକ ପର୍ବପର୍ବାଣି ପାଳିତ ହୁଏ ।
କାଶିବାହାଲ, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୬୩ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ରମଣ ଗୁପ୍ତା  (ଜନ୍ମ: ୨୮ ଜୁନ ୧୯୭୭) ଜଣେ ଭାରତୀୟ ଅଭିନେତା, ନୃତ୍ୟଶିଳ୍ପୀ ଏବଂ ଗାୟକ  । ସେ ମୁଖ୍ୟତଃ ନାଗପୁରୀ କଥାଚିତ୍ର, ନାଗପୁରୀ ଆଲବମ୍ ଏବଂ ଖୋର୍ଠା କଥାଚିତ୍ର ଆଦିରେ କାମ କରନ୍ତି । ସେ ହିନ୍ଦୀ କଥାଚିତ୍ର ଜଗତରେ ମଧ୍ୟ କାମ କରିଛନ୍ତି । ସେ ନାଗପୁରୀ କଥାଚିତ୍ର ସୂନ୍ ସଜନା, ଦେବ ରିକ୍ସାବାଲା ଏବଂ ଗଙ୍ଗୱା ପାଇଁ ଜଣାଶୁଣା । ତାଙ୍କୁ ୨୦୧୮ ମସିହାରେ ଝାଡ଼ଖଣ୍ଡ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଆଞ୍ଚଳିକ ଅଭିନେତା ଭାବରେ ସମ୍ମାନିତ କରାଯାଇଥିଲା । ୨୦୨୨ ମସିହାରେ ତାଙ୍କୁ ଝଲିଉଡ଼ ପୁରସ୍କାର ଉତ୍ସବରେ ଶ୍ରେଷ୍ଠ ଚିରସବୁଜ ଅଭିନେତା ଭାବରେ ସମ୍ମାନିତ କରାଯାଇଥିଲା । ଅଭିନୟ ଜୀବନ ୨୦୦୫ ମସିହାରେ ସେ ନାଗପୁରୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ରାଜୀବ ସିହ୍ନାଙ୍କ ନିର୍ଦ୍ଦେଶିତ ସୁନ୍ ସାଜନ୍, ଯେଉଁଥିରେ ସେ ଅଭିନେତ୍ରୀ କାଞ୍ଚନ ରୟଙ୍କ ସହିତ ନାୟକ ଭାବରେ ଅଭିନୟ କରିଥିଲେ । ୨୦୧୯ ମସିହାରେ ସେ ଦେବ୍ ରିକ୍ସାବାଲା କଥାଚିତ୍ରରେ କାମ କରିଥିଲେ । ସେହି ବର୍ଷ ସେ ଖୋର୍ଠା କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ମାଟି ଶିର୍ଷକରେ ନିର୍ମିତ ଏହି କଥାଚିତ୍ରଟିରେ ସେ ବର୍ଷା ଋତୁ ଲାକ୍ରାଙ୍କ ନାୟକ ଭାବରେ କାମ କରିଥିଲେ, ଯାହାକି ୨୦୧୯ ଝାଡ଼ଖଣ୍ଡ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ଖୋର୍ଠା କଥାଚିତ୍ର ଭାବରେ ସମ୍ମାନିତ ହୋଇଥିଲା । ୨୦୨୦ ମସିହାରେ ତାଙ୍କ ଅଭିନୀତ କଥାଚିତ୍ର ଗଙ୍ଗୱା ମୁକ୍ତିଲାଭ କରିଥିଲା । ପୂର୍ବତନ ଭାରତୀୟ ପୁରୁଷ କ୍ରିକେଟ ଦଳର ଅଧିନାୟକ ମହେନ୍ଦ୍ର ସିଂହ ଧୋନିଙ୍କ ଉପର ନିର୍ମିତ କଥାଚିତ୍ର ଏମ୍.ଏସ୍. ଧୋନି: ଦି ଅନ୍‌ଟୋଲ୍ଡ ଷ୍ଟୋରୀରେ ସେ କାମ କରିଥିଲେ ।
ଝୋଟି ଚିତା ଓଡ଼ିଆ ଚଳଣିର ଏକ ହାତକଳା । ଏହା ମାଣବସା ଗୁରୁବାରରେ ଘର ଅଗଣାରେ ଅଙ୍କା ଯାଇଥାଏ । ଏହା ଚାଉଳବଟାରେ ତିଆରି ପିଠଉରେ ଅଙ୍କା ଯାଇଥାଏ । ବିଶେଷତା ଘରେ ଲକ୍ଷ୍ମୀଙ୍କ ଆବାହନ କରିବା ନିମନ୍ତେ ଓଡ଼ିଆ ଘରଣୀମାନେ ଘର ଅଗଣାକୁ ଗୋବରରେ ଲିପା ପୋଛା କରି ସେଥିରେ ଝୋଟି ଚିତା ମାନ ପକାଇଥାନ୍ତି । କାନ୍ଥ ଓ ଦୁଆରମୁହଁରେ ମଧ୍ୟ ଏହି ଚିତା ସବୁ ପକାଯାଇଥାଏ ।
ସୋନାକ୍ଷୀ ସିହ୍ନା  (ଜନ୍ମ ଜୁନ ୨ ୧୯୮୭) ଜଣେ ଭାରତୀୟ ବଲିଉଡ ଅଭିନେତ୍ରୀ  ।ସେ ହେଉଛନ୍ତି ଶତ୍ରୁଘ୍ନ ସିହ୍ନା ଓ ପୁନମ ସିହ୍ନାଙ୍କ ସୁପୁତ୍ରୀ । ତାଙ୍କର ପ୍ରଥମ ଫିଲ୍ମ ସେ ସଲମାନ ଖାଁଙ୍କ ସହ ଦବଙ୍ଗ  (୨୦୧୦)ରୁ ଆରମ୍ଭ କରିଥିଲେ  । ୨୦୧୦ରେ ସେ ସବୁଠାରୁ ଭଲ ନୂତନ ଅଭିନେତ୍ରୀ ଭାବରେ ଫିଲ୍ମଫେୟାର ଆୱାର୍ଡ ପାଇଥିଲେ । ବ୍ୟକ୍ତିଗତ ଜୀବନ ସୋନାକ୍ଷୀଙ୍କର ଦୁଇ ଜଣ ଯାଁଳା ଭାଇ ଅଛନ୍ତି । ଲବ ସିହ୍ନା ଓ କୁଶ ସିହ୍ନା । ଆର୍ଯ ବିଦ୍ୟା ମନ୍ଦିର  (ମୁମ୍ବାଇ)ରୁ ସେ ଦଶମ ଓ ଶ୍ରୀମତୀ ନଥିବାଇ ଦାମୋଦର ଥକକେରଶେୟ ବିଶ୍ୱବିଦ୍ୟାଳୟ (ମୁମ୍ବାଇ)ରୁ ଫ୍ୟାସନ ଡିଜାଇନିଙ୍ଗରେ ସ୍ନାତକ ହାସଲ କରିଥିଲେ  । କ୍ୟାରିୟର ତାଙ୍କ ଅଭିନୀତ ପ୍ରଥମ ଫିଲ୍ମ ଦବଙ୍ଗ ବକ୍ସ ଅଫିସରେ ୨୦୧୦ରେ ସବୁଠାରୁ ଅଧିକ ଆୟ କରିଥିଲା  ୨୦୦ କୋଟି  । ଏଥିପାଇଁ ତାଙ୍କୁ ୩୦କେଜି ଓଜନ କମେଇବାକୁ ପଡିଥିଲା । ୨୦୧୨ରେ ତାଙ୍କର ୪ଟି ଫିଲ୍ମ ଆସିଥିଲା । ପ୍ରଥମ ଫିଲ୍ମ ଥିଲା ଅକ୍ଷୟ କୁମାରଙ୍କ ସହ ରାଓଡି ରାଠୋର । ଏହି ଫିଲ୍ମ ମଧ୍ୟ ସୁପର ହିଟ ହେଇଥିଲା ଓ ୧୫୦ କୋଟି ଟଙ୍କା କମେଇଥିଲା । ହେଲେ ତାଙ୍କ ଦୁତୀୟ ଫିଲ୍ମ ଯୋକର ବକ୍ସ ଅଫିସରେ ସେତେଟା ଭଲ ବ୍ୟବସାୟ କରିପାରିନଥିଲା । ସେହି ବର୍ଷ ତାଙ୍କ ତୃତୀୟ ଫିଲ୍ମ ଅଜୟ ଦେବଗନଙ୍କ ସହ ସନ ଅଫ ସରଦାରରେ ସେ ଖୁବ ସୁନ୍ଦର ଅଭିନୟ କରିଥିଲେ । ୨୦୧୪ରେ ସେ ଅକ୍ଷୟ କୁମାରଙ୍କ ସହ ହଲିଡେ ଫିଲ୍ମ କରିଥିଲେ ଯାହା ସୁପର ହିଟ ହୋଇଥିଲା ।
ଜାମୁଇ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ଜମୁଇ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜାମୁଇ ୨୪.୯୨୫୯ ଉତ୍ତର ଅକ୍ଷାଂଶ ଓ ୮୬.୨୨୫୭ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୨୪୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜାମୁଇ ସହରର ମୋଟ ଜନସଂଖ୍ୟା ୬୬୭୫୨ ଅଟେ । ସେଥି ମଧ୍ୟରୁ ୫୩.୨୬% ଜଣ ପରୁଷ ହୋଇଥିବା ବେଳେ ୪୬.୭୪% ଜଣ ନାରୀ ଅଟନ୍ତି । ଜାମୁଇର ସାକ୍ଷରତା ହାର ୫୫.୦୯% ଅଟେ । ଏହା ଜାତୀୟ ହାରଠାରୁ ୯.୭୫% ପ୍ରତିଶତ ଅଧିକ ଅଟେ । ସେଥିରୁ ୩୪.୪୬% ପ୍ରତିଶତ ପୁରୁଷ ଓ ୨୦.୬୩% ନାରୀ ଅଟନ୍ତି । ୧୬.୯୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଜାମୁଇର ସରକାରୀ ଭାଷା ଅଟେ ।
ଅନାମ ଚରଣ ସାହୁଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ମନ ମୋର ପ୍ରଜାପତି ୨୦୧୧ ମସିହାରେ ମୁକ୍ତିଲାଭ କରିଥିଲା ।
ବିହାର ମିଉଜିଅମ   :             ଏକ ପ୍ରସ୍ତାବିତ ଅତ୍ୟାଧୁନିକ ମିଉଜିଅମ । . ଏହା ନିର୍ମିତ ଅବସ୍ଥାରେ ରହିଛି । ଏହାକୁ ଆଂଶିକ ଭାବରେ 2015ରେ ଖୋଲା ଯାଇଛି । ବର୍ତ୍ତମାନ ଗେଟ ନିକଟସ୍ଥ ପିଲାଙ୍କ ପାଇଁ ରହିଥିବା ମିଉଜିଅମ ଓ ଓରିଏଣ୍ଟାସନ ଥିଏଟର ଖୋଲା ଯାଇଛି । ବିହାର ରାଜ୍ୟର ଇତିହାସକୁ ପ୍ରଦର୍ଶନ ପାଇଁ ଏହି ମିଉଜିଅମର ନିର୍ମାଣ କରାଯାଉଛି । , 2013 ମସିହାରୁ ପାଟଣା ସହରର ବାଇଲି ରୋଡଠାରେ 498 କୋଟି ବ୍ୟୟ ଅଟାକଳରେ ଏହାର ନିର୍ମାଣ କରାଯାଉଛି । ଏହି ମିଉଜିଅମରେ ଏହି ଅଞ୍ଚଳର ହଜାର ହଜାର ବର୍ଷର ପ୍ରାଚୀନ ସଭ୍ୟତାକୁ ପ୍ରତିପାଦନ କରାଯିବ । . ଏହା ଏକ 25,000 ବର୍ଗ ମିଟର ବିଶିଷ୍ଟ ମିଉଜିଅମ ଓ ବଜାର ହେବା ପାଇଁ ଯୋଜନା ରହିଛି । ଏଥିରେ  " +1"  ଓ  " +4"  ସ୍ତୃକ୍ଚର ରହିବ । ଏହାର ଡିଜାଇନ ଓ ନିର୍ମାଣ କାର୍ଯ୍ୟ ଜାପାନର ମିକି & ଆସୋସିଏଟ ଓ ମୁମ୍ବାଇର ଅପୋଲିସ ଅର୍ଚିଟେକଦ୍ୱାରା ହେବ । ଏଠାରେ 4ଟି ସ୍ତରର ଗଲେରୀ , ପ୍ରଶାସନିକ , ଶିକ୍ଷା ଓ ଲବି ଅଞ୍ଚଳ ରହିବା । 2011 ମସିହାରେ ଭାରତ ସରକାର ଏହିପାଇଁ କାନାଡାସ୍ଥିତ ଲର୍ଡ କଲ୍ଚରାଲ ରେସୋର୍ସ ନାମକ କମ୍ପାନୀକୁ ପରମର୍ଶଦାତା ଭାବରେ ଚୁକ୍ତି କରିଛନ୍ତି । ଜାନୁଆରୀ 2012 ମସିହାରୁ ବିହାର ରାଜ୍ୟ କେବିନେଟ ଜାପାନର ଅପୋଲିସ କମ୍ପାନୀ ଓ ତାହାର ମୁମ୍ବାଇ ସହଯୋଗୀଙ୍କୁ ଡିଜାଇନ ପ୍ରସ୍ତୁତ କରଟା ଭାବରେ ସ୍ୱୀକୃତି ଦେଇଛନ୍ତି । ଏହା ପାଟଣାର ଦକ୍ଷିଣ ଅଞ୍ଚଳରେ ଥିବା ଜବାହରଲାଲ ମାର୍ଗଠାରେ ରହିବା । ଏଠାରେ 13.9 ଏକର ପରିମିତ ସ୍ଥାନ ଅଧିଗ୍ରହଣ କରାଯାଇଛି । ସେଠାରେ ସତଟି ପ୍ରାଚୀନ ଭାବନାରେ ପୁରାତନ ମିଉଜିଅମ ରହିଛି । ସେହି ସବୁକୁ ଭଙ୍ଗା ଯାଇ ନୂତନ ମିଉଜିଅମ ନିର୍ମିତ ହେବ ।
ଓଲିକ୍ରାନନ୍ ବର୍ସାଇଟିସ  (ଇଂରାଜୀ ଭାଷାରେ ) ରୋଗରେ କ‌ହୁଣୀ ଅଗ୍ରଭାଗ ଲାଲ ଦେଖାଯାଏ, ଫୁଲିଯାଏ ଓ ଯନ୍ତ୍ରଣା ହୁଏ  । ସଂକ୍ରମଣ   ଯୋଗୁ ହେଉଥିଲେ ଜ୍ୱର ରହିପାରେ । ଏହା ଅପେକ୍ଷାକୃତ ଏକ ସାଧାରଣ ବେମାରୀ ଓ ବର୍ସାଇଟିସ   ରୋଗମାନଙ୍କ ମଧ୍ୟରେ ମଧ୍ୟ ଏକ ପ୍ରମୁଖ ରୋଗ । ଏହାର କାରଣ ସମ୍ପର୍କରେ ଅନୁଶୀଳନ କଲେ ଦେଖାଯାଏ, ଆଘାତ ବା କ‌ହୁଣୀ ଉପରେ ଅଧିକ ଚାପ ପଡ଼ିଲେ ହୁଏ ଓ ଏହା ବ୍ୟତୀତ ସଂକ୍ରମଣ   ବା ଅନ୍ୟାନ୍ୟ ଭେଷଜ ରୋଗ ଯେପରିକି ରିଉମାଟଏଡ ଆର୍ଥ୍ରାଇଟିସ, ବାତରକ୍ତ   କାରଣରୁ ହୋଇପାରେ । କେତେକ କାର୍ଯ୍ୟ ଯେପରିକି ବଗିଚା, ମେସିନ, ଖଣି ଓ ପ୍ଲମ୍ବିଙ୍ଗ କାମ ସ‌ହିତ ଏ ରୋଗ ସଂଯୁକ୍ତ ଥାଏ । ରୋଗ ଥିବା ସ୍ଥାନରେ ଚର୍ମ ଓ ଓଲିକ୍ରାନନ   ଅସ୍ଥି ମଧ୍ୟରେ ସାଧାରଣତଃ ଏକ ବର୍ସା   ବା ଏକ ସ୍ୱଳ୍ପ ତରଳ ପଦାର୍ଥ ଭରା ଥଳି ଥାଏ ଯାହାର ପ୍ରଦାହ   ହୋଇ ଅଧିକ ତରଳ ପଦାର୍ଥ ଜମିଯାଏ । ଲକ୍ଷଣ ଉପରେ ରୋଗ ନିର୍ଣ୍ଣୟ ନିର୍ଭର କରେ । ସମ୍ଭାବ୍ୟ ଆଘାତ ଏଡ଼େଇବା, ଇଲାସ୍ଟିକ ବ୍ୟାଣ୍ଡେଜ ବ୍ୟବ‌ହାର କରିବା ଓ ଏନଏସଏଆଇଡି   ଔଷଧ ଦେଇ ଚିକିତ୍ସା କରାଯାଏ । ସଂକ୍ରମଣ ଥିଲେ ଆଣ୍ଟିବାୟୋଟିକ   ଓ ଅଧିକ ତରଳ ପଦାର୍ଥ ଜମିଥିଲେ ଅପରେଶନ କରି ନିଷ୍କାସନ କରାଯାଏ । ସ୍ଟିରଏଡ ଇଞ୍ଜେକସନ ଦେବାରେ ମତୈକ୍ୟ ନାହିଁ । ଅନ୍ୟ ସମସ୍ତ ଉପଚାର ଫଳପ୍ରଦ ନହେଲେ ଅପରେଶନ କରିବାକୁ ସୁପାରିସ କରାଯାଏ ।
ନ୍ୟାସନାଲ ଏରୋନଟିକ୍ସ ଆଣ୍ଡ ସ୍ପେସ ଆଡମିନିଷ୍ଟ୍ରେସନ  (ଇଂଗ୍ରାଜୀ: )   ସଂଯୁକ୍ତ ରାଜ୍ୟ ଆମେରିକାର ସଂଘୀୟ ସରକାରର ଏକ ସ୍ୱତନ୍ତ୍ର ଏଜେନ୍ସି ଅଟେ ଯାହା ଅନ୍ତରୀକ୍ଷ ଅନ୍ୱେଶଣ ଏବଂ ଏରୋନଟିକ୍ସ, ବୀମାନର ସଞ୍ଚାଳନ ଓ ଡିଜାଇନିଙ୍ଗରେ ସମ୍ବନ୍ଧିତ ହୋଇଥାଏ  । ନାସା ପାଖେ ବହୁ ସଫଳ ମିଶନ ରହିଛି, ଉଦାହରଣ: ଆଇଏସେସ ଓ ଆପୋଲ ୧୧, ଯିଏ ୧୯୬୯ ମସିହାରେ ଚନ୍ଦ୍ରମାରେ ପ୍ରଥମ ମଣିଷ ରଖିଥିଲା । ନାସାକୁ ୨୯ ଜୁଲାଇ, ୧୯୫୮ ମସିହାରେ ଆରମ୍ଭ କରାଯାଇଥିଲା । ନାସାର ଆଦର୍ଶ ବାକ୍ୟ ହେଉଛି ସଭିଙ୍କ ଲାଭ ପାଇଁ " । ଏପ୍ରିଲ ୨୦୧୮ ମସିହାରେ ନାସାର ବର୍ତ୍ତମାନ ପ୍ରଶାସକ  (ଜିମ ବ୍ରିଡେନଷ୍ଟାଇନ) ଅଟନ୍ତି  । ସଂସ୍ଥାପକ ଏବଂ ସ୍ପୁଟନିକ ସଙ୍କଟ ନାସାକୁ  ହାଉସ   "  " ଦ୍ୱାରା ପ୍ରଥମେ ଦିଆଯାଇଥିଲା । ଏନଏସିଏ ଏକ ଆମେରିକା ସଂଘୀୟ ଏଜେନ୍ସି ଥିଲା ଯାହାର ସ୍ଥାପନ ୩ ମାର୍ଚ୍ଚ, ୧୯୧୫ ମସିହାରେ ବୀମାନ ଅନୁସନ୍ଧାନକୁ ଆରମ୍ଭ କରିବା ଓ ସଂସ୍ଥାଗତ ତିଆରି କରିବା ପାଇଁ କରାଯାଇଥିଲା । ୧ ଅକ୍ଟୋବର ୧୯୫୮ ମସିହାରେ ଏଜେନ୍ସିକୁ ଭଙ୍ଗ କରିଦିଆ ଗଲା ଏବଂ ତାହାର ସମ୍ପତି ଓ କର୍ମୀମାନଙ୍କୁ ନୂତନ ତିଆରି ହୋଇଥିବା ନ୍ୟାସନାଲ ଏରୋନାଟିକ୍ସ ଆଣ୍ଡ ସ୍ପେସ ଆଡମିନିଷ୍ଟ୍ରେସନ  ରେ ସ୍ଥାନାନ୍ତରିତ କରିଦିଆ ଯାଇଥିଲା । ଅନ୍ତରୀକ୍ଷ ଦୌଡରେ ସୋବିୟତ ସଂଘ ସହିତ ପ୍ରତିସ୍ପର୍ଦ୍ଧା କରିବା ପାଇଁ ନାସାର ସ୍ଥାପନା କରାଯାଇଥିଲା । ୧୯୫୦ ଓ ୧୯୬୦ ଦଶକରେ ଆମେରିକା ଓ ସୋବିୟତ ସଂଘ ମଧ୍ୟରେ ଏକ ଅନ୍ତରୀକ୍ଷ ଦୌଡ ଥିଲା- ଯାହାକୁ ଏବେ ଋଷ କୁହାଯାଉଛି । ସୋବିୟତ ପ୍ରଥମ ଥର ସ୍ପୁଟନିକ-୧କୁ ଲଞ୍ଚ କରିବା ଆରମ୍ଭ କରିଥିଲା, ଅକ୍ଟୋବର ୧୯୫୭ ମସିହାରେ ଲୋକମାନଙ୍କଦ୍ୱାରା ଏହି କକ୍ଷରେ ଯିବା ପାଇଁ ତିଆରି ହୋଇଥିବା ପ୍ରଥମ ବସ୍ତୁ ଥିଲା । ଆମେରିକା ଏଥିପାଇଁ ବହୁ ଚିନ୍ତିତ ଥିଲା । ଏହାଦ୍ୱାରା ସ୍ପୁଟନିକରେ ସଙ୍କଟ ହୋଇଗଲା କାରଣ ଆମେରିକିୟ ମାନଙ୍କୁ ଡର ଥିଲା କି, ଋଷ ଅନ୍ତରିକ୍ଷରେ ହତିଆର ବନେଇବା ଆରମ୍ଭ କରିପାରିବେ । ଏହିସବୁ  "ଶୀତ ଯୁଦ୍ଧ"  ନାମରେ ସେହି ସମୟରେ ହୋଇଥିଲା ଯେତେବେଳେ ସଂଯୁକ୍ତ ରାଜ୍ୟ ଓ ସୋବିୟତ ସଂଘ ସର୍ବଦା ଯୁଦ୍ଧର ବହୁ ପାଖରେ ଥିଲା । ନାସାର ଭବିଷ୍ୟ ନାସାଦ୍ୱାରା ଜାରୀ ହୋଇଥିବା ଅଭିଜାନରେ ମଙ୍ଗଳ, ଶନି ଓ ପ୍ଲୁଟୋର ମିଶନ ଶାମିଲ ରହିଛି । ନିକଟ ଭବିଷ୍ୟ ପାଇଁ ବୃହସ୍ପତିର ମିଶନ ପାଇଁ ଯୋଜନା ରହିଛି ।  "ନିୟୁ ହରିଜନ୍ସ"  ଅନ୍ତରିକ୍ଷ ଜାନ, ଗ୍ରହର କିଛି ଚନ୍ଦ୍ରମାର ଅଧ୍ୟୟନ କରିବାକୁ ଯାଇ ଫେବୃଆରୀ ୨୦୦୭ ମସିହାରେ ବୃହସ୍ପତିକୁ ଉଡାଣ ଭରିଥିଲା । ୧୪ ଜୁଲାଇ ୨୦୧୫ ମସିହାରେ ପ୍ଲୁଟୋଦ୍ୱାରା ଉଡାଣ ଭରିଥିବା ନାସା ଗ୍ରହର ଧରାପୃଷ୍ଠରେ ଉଚ୍ଚ ସଂକଳ୍ପର ଚିତ୍ର ନେଇଥିଲା ଓ ତାହାର ବାୟୁମଣ୍ଡଳର ରସାୟନିକ ଗୁଣର ବିଶ୍ଳେଷଣ କରିଥିଲା । ନାସା ୨୦୦୪ ମସିହାରେ ଘୋଷଣା କରିଥିଲା ଯେ, ତାହା ୨୦୨୦ ପର୍ଯ୍ୟନ୍ତ ଏକ ସ୍ଥାୟୀ ମୂନ ବେସ ତିଆରି କରିବା ପାଇଁ ଯୋଜନା ପ୍ରସ୍ତୁତ କରୁଛି । ନାସାର ଏକ ବରିଷ୍ଠ ପ୍ରଶାସକ ୨୦୦୭ ମସିହାରେ କହିଥିଲେ ଯେ, ନାସାର ଲକ୍ଷ  "୨୦୩୭ ପର୍ଯ୍ୟନ୍ତ ମଙ୍ଗଳ ଗ୍ରହରେ ଏକ ବ୍ୟକ୍ତିକୁ ରଖାଯିବ "  । ୨୦୧୦ ମସିହା ଆରମ୍ଭରେ ରାଷ୍ଟ୍ରପତି  "ବାରାକ ଓବାମା"  ସେହି ତାରାମଣ୍ଡଳ ପରିଯୋଜନାକୁ ରବ୍ଦ କରିଦେଇଥିଲେ ; ଯାହାର ଲକ୍ଷ ୨୦୨୦ ପର୍ଯ୍ୟନ୍ତ ମନୁଷ୍ୟକୁ ଚନ୍ଦ୍ରମା ସ୍ତରରୁ ଫେରାଇ ଆଣିବାର ଥିଲା । ସେହି ସମୟରେ ସେ ୨୦୧୧ ମସିହାରେ ନାସାକୁ ସରକାରଠାରୁ ମିଳିବାକୁ ଥିବା ଧନରାଶି ଫେରାଇ ଦେଇଥିଲେ । ଯେତେବେଳେ ରାଷ୍ଟ୍ରପତି ଓବାମା ଏପରି କରିଥିଲେ, ତା 'ପରେ ସେ ସ୍ପେସ ଲଞ୍ଚ ସିଷ୍ଟମ ବନେଇବା ପାଇଁ ନାସା ସହିତ ମଧ୍ୟ କାମ କରିଥିଲେ । ଏହି କମର୍ଶିଆଲ ଲଞ୍ଚ ଜାନ  (ଲଞ୍ଚ ବାହନ, ଯାହାର ନାସା ପାଖେ କୌଣସି ସ୍ଥାୟୀତ୍ତ୍ୱ ନଥିଲା), ମନୁଷ୍ୟକୁ ଚନ୍ଦ୍ରମା ଓ ମଙ୍ଗଳକୁ ନେଇଯିବ  ।
ଗ୍ରେଗୋରୀ ପାଞ୍ଜି ଅନୁସାରେ ୯ ଅଗଷ୍ଟ ବର୍ଷର ୨୨୧ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୨୨ତମ  । ବର୍ଷ ଶେଷ ହେବା ପାଇଁ ଆଉ ୧୪୪ ଦିନ ବାକି ଅଛି ।
ରଘୁନାଥ ପ୍ରହରାଜ  (୧ ଜୁଲାଇ ୧୯୨୨ - ୨୩ ଜାନୁଆରୀ ୧୯୯୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ୧୯୬୭ ଓଡ଼ିଶା ବିଧାନ ସଭା ନିର୍ବାଚନରେ ଓ ୧୯୭୧ ଉପ-ନିର୍ବାଚନରେ ସେ କୋକସରା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରଘୁନାଥ ପ୍ରହରାଜ ୧୯୨୨ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସୁଦାମ ଚନ୍ଦ୍ର ପ୍ରହରାଜ ଓ ପତ୍ନୀଙ୍କ ନାମ ଜନକ କୁମାରୀ ପ୍ରହରାଜ । ରାଜନୈତିକ ଜୀବନ ରଘୁନାଥ ପ୍ରହରାଜ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇ ଥର କାର୍ଯ୍ୟ କରିଥିଲେ । ମୃତ୍ୟୁ ରଘୁନାଥ ପ୍ରହରାଜ ୧୯୯୫ ମସିହାର ଜାନୁଆରୀ ୨୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୨ ବର୍ଷ ବୟସ ହୋଇଥିଲା ।
ଝାଲ ମୁଢି ଏକ ଚଟପଟି ଜଳଖିଆ ଏବଂ ଏକ ପ୍ରକାର ଚାଟ ମଧ୍ୟ ଅଟେ । ଏହା ମୁଢି  (ଚାଉଳରୁ ପ୍ରସ୍ତୁତି) ପରିବା ଏବଂ ତେନ୍ତୁଳିର ଚଟଣିକୁ ମିଶେଇ ପ୍ରସ୍ତୁତି ହୋଇଥାଏ  । ମୁଢ଼ିର ପରିଚୟ ପ୍ରାୟତଃ ମୁମ୍ବାଇର ସମୁଦ୍ର ତଟ ସହିତ ଜଡ଼ିତ ଯେପରି ଗୁରଗାଓଁ କିମ୍ବା ଜୁହୁର ସମୁଦ୍ର ତଟ । ଝାଲ ମୁଢିର ଜନ୍ମ ମୁମ୍ବାଇ ଷ୍ଟ୍ରିଟ ଫୁଡ଼ ଷ୍ଟଲରେ ହୋଇଥିଲା ଏବଂ ଏହି ଚଟପଟା ଖାଦ୍ୟ ଭାରତର ବହୁ ଜାଗାରେ ଖେଳିଗଲା ଓ ସ୍ଥାନୀୟ ସ୍ୱାଦକୁ ଧ୍ୟାନରେ ରଖି ଏଥିରେ ଅଳ୍ପ କିଛି ପରିବର୍ତ୍ତନ କରାଗଲା । ଏହି ବିଶେଷତା ଏହାକୁ ସମ୍ପୂର୍ଣ୍ଣ ଭାରତରେ ଲୋକପ୍ରିୟ କରିଥିଲା । ଏହା ମଧ୍ୟ କୁହାଯାଏ କି, ଝାଲ ମୁଢିର ଜନ୍ମ ପଶ୍ଚିମ ମହାରାଷ୍ଟ୍ରର ମସଲାଯୁକ୍ତ ଭଡଙ୍ଗରୁ ହୋଇଥିଲା । ଝାଲ ମୁଢ଼ିର କଲିକତା ସଂସ୍କରଣକୁ ଝାଲ ମୁରୀ ନାମରେ ଜଣାଯାଏ । ଝାଲ ମୁଢ଼ିର ମହୀସୁର ସଂସ୍କରଣକୁ ଚୁରୁମୁରୀ ଏବଂ ବାଙ୍ଗାଲୋରରେ ଚୁର୍ମୁରୀ ନାମରେ ଜଣାଯାଏ । ଏହାର ଏକ ଶୁଖିଲା ପ୍ରକାର ବହୁ ପ୍ରଚଳିତ ଭଡଙ୍ଗ ରୂପେ ଜଣାଯାଏ ଯାହାକୁ ପିଆଜ, ଲେମ୍ବୁ ରସ ଏବଂ ଧନିଆ ସହିତ ସଜାଯାଏ । ଇତିହାସ ପ୍ରଥମଥର ଝାଲ ମୁଢି କେଉଁଠାରେ ତିଆରି ହୋଇଥିଲା ଏହାର ସ୍ପଷ୍ଟ ଉଲ୍ଲେଖ କରାଯାଇ ନାହିଁ, କିନ୍ତୁ ଏହା ସମ୍ଭାବନା ରହିଛି କି, ଏହାର ଉତ୍ପତ୍ତି ମୁମ୍ବାଇର କ୍ୟାଫେ ଏବଂ ଷ୍ଟ୍ରିଟ ଫୁଡ଼ ଷ୍ଟଲରୁ ହୋଇଥିଲା । ଝାଲ ମୁଢି ଚାଟ ପରିବାର  (ସମୂହ) ସଦସ୍ୟ ଅଟେ, ଯାହା ଚଟପଟା ଜଳଖିଆ ହୋଇଥାଏ ଏବଂ ସମ୍ପୂର୍ଣ୍ଣ ଭାରତରେ ଠେଲାରେ ବିକ୍ରି ହୋଇଥାଏ  । ଏହି ଖାଦ୍ୟଟି ସାଧାରଣତଃ ହାଟ ବଜାର, ଜନ ଗହଳି ସ୍ଥାନ, ରେଲଗାଡି ପ୍ରଭୃତିରେ ବହୁଳ ଭାବରେ ବିକ୍ରୀ ହୋଇଥାଏ । ସାଧାରଣତଃ ବ୍ୟବହାରିକ ସାମଗ୍ରୀ ଝାଲ ମୁଢ଼ିକୁ ମୁଢ଼ି, ସେଓ  (ବେଶନରେ ପ୍ରସ୍ତୁତ ପତଳା ନୁଡୁଲ ପରି ଏକ ଜଳଖିଆ), ସିଝା ଆଳୁ, ପିଆଜ, ଚାଟ ମସଲା ଇତ୍ୟାଦିରେ ପ୍ରସ୍ତୁତ ହୋଇଥାଏ  । ଝାଲ ମୁଢିର ଏକ ରୂପ ଠେଠ ଗୁଜୁରାଠୀ ବ୍ୟଞ୍ଜନ ପରି ମିଠା, ନମକ ଯୁକ୍ତ, ରାଗ ଏବଂ ମସଲା ଯୁକ୍ତ ମିଶ୍ରଣ ହୋଇଥାଏ । ସାଧାରଣତଃ ବ୍ୟବହାରିକ ସାମଗ୍ରୀ ଟମାଟୋ ଏବଂ ଲଙ୍କା ମିଶି ହୋଇଥାଏ । ଉତ୍ତର ଭାରତରେ ଝାଲ ମୁଢ଼ି଼ରେ ସିଝା ଆଳୁର ଛୋଟ ଛୋଟ ଖଣ୍ଡ ପକାଯାଇଥାଏ । ବିଭିନ୍ନ ପ୍ରକାର ଚଟଣିର ମିଶ୍ରଣରେ ଏଥିରେ ମିଠା, ଚଟପଟି ଏବଂ ମସଲାଯୁକ୍ତ ସ୍ୱାଦ ଆସିଥାଏ । ମୁଖ୍ୟ ରୂପେ ଏଥିରେ ଦୁଇ ପ୍ରକାର ଚଟଣିର ବ୍ୟବହାର କରାଯାଇଥାଏ । ପ୍ରଥମଟି ହେଲା ଖଜୁରୀ ଏବଂ ତେନ୍ତୁଳିରୁ ପ୍ରସ୍ତୁତ ମିଠା ଚଟଣି ଏବଂ ଦ୍ୱିତୀୟ ହେଲା ଧନିଆ ଏବଂ ଲଙ୍କାରୁ ପ୍ରସ୍ତୁତ ମସଲାଯୁକ୍ତ ଚଟଣି । ପରିବର୍ତ୍ତନ ଝାଲ ମୁଢ଼ିକୁ କେବେ କେବେ ପୁରି ଏବଂ ପାମ୍ପୁଡି ସହିତ ବ୍ୟବହାର କରାଯାଏ । ଝାଲ ମୁଢ଼ିର ଅନ୍ୟ ପ୍ରକାର : ସେଓ ମୁଢି - ଝାଲ ମୁଢି, ଚଟଣି, ପାମ୍ପୁଡି ଏବଂ ସେଓର ମିଶ୍ରଣ । ଦହି ମୁଢି - ଝାଲ ମୁଢି, ଚଟଣି ପାମ୍ପୁଡିର ଏକ ମିଶ୍ରଣ ଯେଉଁଥିରେ ଦହି ମଧ୍ୟ ପକାଯାଇଥାଏ । ସେଓ ପାମ୍ପୁଡି ଚାଟ - ଏଥିରେ ଆଳୁ, ୨-୩ ପ୍ରକାର ଚଟଣି ଏବଂ ଚଣା ମସଲା ପକାଯାଇଥାଏ । ଚୁରମୁରୀ - ଏଥିରେ କଟା ପିଆଜ, ଟମାଟୋ, ଧନିଆ ପତ୍ର, ଲଙ୍କା ଏବଂ ନଡ଼ିଆ କିମ୍ବା ସୋରିଷ ତେଲ ଇତ୍ୟାଦି ମିଶ୍ରିତ ହୋଇଥାଏ ।
ମହାରାଣୀ ଚିମଣାବାଇ  ୧୮୭୨ - ୨୩ ଅଗଷ୍ଟ ୧୯୫୮   (ଚିମଣାବାଇ ଦ୍ୱିତୀୟ ଭାବରେ ମଧ୍ୟ ଜଣାଶୁଣା), ବ୍ରିଟିଶ ଭାରତ ଗୁଜରାଟର ବରୋଦା ରାଜ୍ୟ ମହାରାଜା ସୟାଜିରାଓ ଗାଏକବାଡ଼ଙ୍କ ଦ୍ୱିତୀୟ ପତ୍ନୀ ଥିଲେ  । ସେ ଏକ ଗ୍ରନ୍ଥ  "ଦି ପୋଜିସନ୍ ଅଫ୍ ଇଣ୍ଡିଆନ୍ ଲାଇଫ୍  (୧୯୧୧)ର ଲେଖିକା ଏବଂ ୧୯୨୭-୧୯୨୮ ମସିହାରେ  "ଅଲ ଇଣ୍ଡିଆ ମହିଳା ସମ୍ମିଳନୀ"   ର ପ୍ରଥମ ସଭାପତି ତଥା ୧୯୨୮-୧୯୩୭ ମସିହାରେ ଭାରତର ନ୍ୟାସନାଲ କାଉନସିଲ୍ ଅଫ୍ ମହିଳା ସଭାପତି ଥିଲେ । ଜୀବନୀ ୧୮୮୫ ମସିହାରେ ସାୟାଜିରାଓ ଗାଏକବାଡ଼ଙ୍କୁ ବିବାହ କରିବା ପରେ ଶ୍ରୀମନ୍ଦିରର ଲକ୍ଷ୍ମୀବାଇ ମୋହିତ ଚୀନ୍ନାବାଇ ଦ୍ୱିତୀୟ ହୋଇଥିଲେ । ଜଣେ ପ୍ରଗତିଶୀଳ ମହିଳା ଭାବେ, ସେ ଝିଅମାନଙ୍କ ପାଇଁ ଶିକ୍ଷା ଦିଗରେ କାର୍ଯ୍ୟ କରିଥିଲେ, ପରଦା ପ୍ରଥା ଏବଂ ବାଲ୍ୟ ବିବାହକୁ ରଦ୍ଦ କରି ୧୯୨୭ ମସିହାରେ ର ପ୍ରଥମ ସଭାପତି ହୋଇଥିଲେ । ସେ  "ଦି ପୋଜିସନ ଅଫ ଓମେନ ଇନ ଇଣ୍ଡିଆନ୍ ଲାଇଫ୍"   (୧୯୧୧) ପୁସ୍ତକର ଲେଖିକା ଥିଲେ  । ତାଙ୍କ ଝିଅ ଇନ୍ଦିରା ଦେବୀ କୋଚ ବେହାରର ମହାରାଜା ଜିତେନ୍ଦ୍ର ନାରାୟଣଙ୍କ ସହକର୍ମୀ ହୋଇଥିଲେ ।
ଏହା ସାଧାରଣତଃ ବିଭିନ୍ନ ରଙ୍ଗରେ ଦେଖିବାକୁ ମିଳେ । ଏହା ମୁଖ୍ୟତଃ ହିନ୍ଦୁ ଦେବଦେବୀମାନଙ୍କର ପୁଜାରେ ଲାଗିଥାଏ । ଏହା ସବୁ ଋତୁରେ ଫୁଟିଥାଏ। ଏହି ଗଛ ସାଧାରଣତଃ ଝଙ୍କାଳିଆ ହୋଇଥାଏ । ଏହାର ପତ୍ରଗୁଡ଼ିକ ଅଳ୍ପ କଟାକଟା ହୋଇଥାଏ। ଏହି ଗଛ ବହୁତ ବର୍ଷ ବଞ୍ଚିଥାଏ । ଏହା ମୁଖ୍ୟତଃ ପୂର୍ବ ଏସିଆରେ ମିଳିଥାଏ । ଏହି ଫୁଲରେ ଔଷଧୀୟ ଗୁଣ ଥାଏ । ମନ୍ଦାର ଏକ ଦ୍ରୁମ ଜାତୀୟ ଉଦ୍ଭିଦ। ଏହା ଏକ ସୁନ୍ଦର ଫୁଲ ଭାବେ ମଧ୍ୟ ଲୋକପ୍ରିୟ। ଏହି ଗଛ ସିଧା ବଢେ, ଏହାର କାଣ୍ଡ ଶକ୍ତ, ପତ୍ର ଗୁଡ଼ିକ କୁଞ୍ଚୁ-କୁଞ୍ଚିଆ। ଫୁଲ ଗୁଡ଼ିକ ଗୋଟିକିଆ ହୋଇ ଫୁଟେ। ଏହାର କଢ଼ି ସକାଳୁ ଟିକେ ଟିକେ ଖୋଲିବାକୁ ଆରମ୍ଭ କରେ ଓ ବାୟୁମଣ୍ଡଳର ତାପମାତ୍ରା ବଢିବା ସହିତ ଏହା ପୂରା ଖୋଲି ଯାଏ। ବିବିଧ ଭାଷାରେ ନାମ ବ୍ୟବହାର ଔଷଧୀୟ ଏହାର ସର୍ବାଙ୍ଗ ଔଷଧ ରୂପେ ବ୍ୟବହାର କରାଯାଏ। ଥଣ୍ଡା ସର୍ଦ୍ଦିରେ  (ମୂଳର ଅର୍କ) ମୃଦୁ ବିରେଚକ  (ପତ୍ର) ଦରଜ ଦୂରକାରୀ ଆନ୍ତରିକ ଓ ବାହ୍ୟ କ୍ଷତ ଭଲକରେ  ଫୁଲ । ଖାଦ୍ୟନଳୀର ରୋଗ ଦୂରକରେ  ଫୁଲ । ଦେହର ତାପମାତ୍ରାକୁ କମାଏ। ପ୍ରମେହ, ପ୍ରଦର ଆଦି ଦୂର କରେ  କଢ଼ । ଅନ୍ୟାନ୍ୟ ମନ୍ଦାର ଏକ ସୁନ୍ଦର ଫୁଲ। ଏହା ଦେବୀ ପୂଜାରେ ଲାଗିଥାଏ। ଏହା ଦେବୀ ଦୁର୍ଗା ଓ କାଳୀଙ୍କର ପ୍ରିୟ ପୁଷ୍ପ।
ରେସ୍ଟଲେସ ଲେଗ୍ସ ସିଣ୍ଡ୍ରୋମ  (ଇଂରାଜୀ ଭାଷାରେ ବା ଆରଏଲଏସ/ ) ଏକ ପ୍ରକାର ବେମାରୀ ଯେଉଁଥିରେ ଗୋଡ଼ ସଞ୍ଚାଳନ ନିମନ୍ତେ ଦୁର୍ବାର ଇଚ୍ଛା ଜାଗ୍ରତ ହୁଏ  । ଅନେକ ସମୟରେ ଏକ ଅରୁଚିକର ଅନୁଭବ ଗୋଡ଼ରେ ହୁଏ ଯାହା ଚାଳନାଦ୍ୱାରା ଭଲ ଲାଗେ । ବେଳେ ବେଳେ ବାହୁ ବି ଆକ୍ରାନ୍ତ ହୁଏ । ବିଶ୍ରାମ ନେଲାବେଳେ ଏଭଳି ହେବା ଯୋଗୁ ଶୋଇବାକୁ ଅସୁବିଧା ହୁଏ । ରାତିରେ ନିଦ୍ରା ସମସ୍ୟା ଯୋଗୁ ଦିନରେ ନିଦୁଆ ଲାଗେ, ଶକ୍ତି ହ୍ରାସ ହୁଏ, ଚିଡ଼ଚିଡ଼ା ଲାଗେ ଓ ଅବସାଦ ମନୋଭାବ   ହୁଏ । ଅଧିକନ୍ତୁ କେତେକ ଲୋକଙ୍କର ଶୋଇବାବେଳେ ସାମୟିକ ଅବୟବ ଚଳନ   ହୁଏ । ଏହି ରୋଗ ସଙ୍କଟ ସାଧାରଣତଃ ଦେହରେ ଲୌହ ଅଭାବ  , ବୃକ୍‌କ ଅସାମର୍ଥ୍ୟ, ପାର୍କିନସନ ଡିଜିଜ  , ମଧୁମେହ, ରିଉମାଟଏଡ ଆର୍ଥ୍ରାଇଟିସ, ଓ ଗର୍ଭାବସ୍ଥାରେ ସୃଷ୍ଟି ହୋଇପାରେ । ଆଣ୍ଟିଡିପ୍ରେସାଣ୍ଟ  , ଆଣ୍ଟିସାଇକୋଟିକ  , ଆଣ୍ଟିହିସ୍ଟାମିନ   ଓ କ୍ୟାଲସିଅମ ଚ୍ୟାନେଲ ବ୍ଲକର   ଭଳି ଅନେକ ଔଷଧ ଏହି ରୋଗ ସଙ୍କଟ ସୃଷ୍ଟି କରିପାରନ୍ତି । ଏହି ରୋଗ ଦୁଇ ପ୍ରକାର ଦେଖାଯାଏ; ଜୀବନର ପୂର୍ବଭାଗରେ ଓ ପଶ୍ଚାତ୍‌ଭାଗରେ । ଅଳ୍ପ ବୟସରେ ଆରମ୍ଭ ହେଉଥିବା ରୋଗ ପରିବାରରେ ରହୁଥିବା ଦେଖାଯାଏ ଓ ସମୟକ୍ରମେ ଅତି ଖରାପ ଦିଗକୁ ଯିବା ଦେଖାଯାଏ । ପଶ୍ଚାତ ଜୀବନରେ ଆରମ୍ଭ ହେଉଥିବା ରୋଗ ହଠାତ୍ ଆରମ୍ଭ ହୁଏ କିନ୍ତୁ ଅତି ଖରାପ ହୁଏ ନାହିଁ । ରୋଗ ଲକ୍ଷଣ ଅନୁଶୀଳନ କରି ଓ ଅନ୍ୟାନ୍ୟ ସମ୍ଭାବ୍ୟ ରୋଗ ନ ଥିବା ନିଶ୍ଚିତ କରି ଏହି ରୋଗ ନିର୍ଣ୍ଣୟ କରାଯାଏ । ଅନ୍ତର୍ନିହିତ କାରଣ ଦୂର କରିଦେଲେ ରେସ୍ଟଲେସ ଲେଗ୍ସ ସିଣ୍ଡ୍ରୋମ ଉପଶମ ହୋଇଯାଇପାରେ । ଅନ୍ୟଥା ଜୀବନ‌ଚର୍ଯ୍ୟାରେ ପରିବର୍ତ୍ତନ ଓ ଔଷଧ ଦେଇ ଚିକିତ୍ସା କରାଯାଏ । ମଦ୍ୟପାନ ଓ ଟବାକୋ ଗ୍ରହଣ ବନ୍ଦ କରି ଓ ନିଦ୍ରା ସ୍ୱାସ୍ଥ୍ୟରକ୍ଷା   ନିୟନ ପାଳନ କରି ଜୀବନ‌ଚର୍ଯ୍ୟାରେ ପରିବର୍ତ୍ତନ ଅଣାଯାଇପାରେ । ଲେଭୋଡୋପା   ବା ପ୍ରାମିପେକ୍ସୋଲ   ଭଳି ଡୋପାମିନ ଆଗୋନିସ୍ଟ   ଔଷଧ ଦେଇ ଚିକିତ୍ସା କରାଯାଏ । ଆମେରିକା ଜନସଂଖ୍ୟାର ୨.୫ ୧୫% ଲୋକଙ୍କର ଏହି ରୋଗ ଥାଏ । ପରୁଷଙ୍କ ଅପେକ୍ଷା ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି ଓ ବୟସ ଅନୁସାରେ ଏହାର ବୃଦ୍ଧି ହୁଏ ।
ମୂରଲୀଧର କୁଅଁର  (୧୭ ଜୁଲାଇ ୧୯୩୨ - ୩୧ ଅଗଷ୍ଟ ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ମୂରଲୀଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, କଂଗ୍ରେସ  (ଆର୍) ଓ ଉତ୍କଳ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ  । ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ସେ ତିନିଥର କାର୍ଯ୍ୟ କରିଥିଲେ । ୧୯୬୧, ୧୯୭୧ ଓ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ରାମଚନ୍ଦ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ମୂରଲୀଧର କୁଅଁର ୧୯୩୨ ମସିହାର ଜୁଲାଇ ମାସ ୧୭ ତାରିଖରେ କେନ୍ଦୁଝର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଂଶୀଧର କୁଆଁର । ତାଙ୍କର ଶିକ୍ଷାଗତ ଯୋଗ୍ୟତା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ସୁଶୀଳା କୁଆଁର । ରାଜନୈତିକ ଜୀବନ ମୂରଲୀଧର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ, ଉତ୍କଳ କଂଗ୍ରେସ ଓ କଂଗ୍ରେସ  (ଆର୍)ର କର୍ମକର୍ତ୍ତା ଭାବରେ ସକ୍ରିୟ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ଜଗନ୍ନାଥ ପତି  (୧୫ ଜୁନ ୧୯୩୩ - ୧୫ ଅପ୍ରେଲ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଚିକିଟି ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଜଗନ୍ନାଥ ପତି ୧୯୩୩ ମସିହାର ଜୁନ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମଣ ପତି ଓ ପତ୍ନୀଙ୍କ ନାମ ମହାଲକ୍ଷ୍ମୀ ପତି । ରାଜନୈତିକ ଜୀବନ ଜଗନ୍ନାଥ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ଜଗନ୍ନାଥ ୨୦୦୨ ମସିହାର ଅପ୍ରେଲ ୧୫ ତାରିଖରେ ୬୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ମଦନ ମୋହନ ମହାନ୍ତି  ( ୬ ମାର୍ଚ୍ଚ ୧୯୪୫ - ୧୦ ଫେବୃଆରୀ ୨୦୨୨), ଜଣେ କ୍ରିକେଟ ଖେଳାଳୀ ଓ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ  । ସେ ଓଡ଼ିଶା ରଣଜୀ ଦଳର ପ୍ରାକ୍ତନ ଅଧିନାୟକ ମଧ୍ୟ ଥିଲେ ଓ ୧୪ ବର୍ଷ ଧରି ଏହି ଦାୟିତ୍ୱ ନିର୍ବାହ କରିଥିଲେ । ଜୀବନୀ କ୍ରିକେଟ ମଦନ ମୋହନ, ୧୯୫୯ ମସିହାରୁ ୧୯୭୯ ମସିହା ପର୍ଯ୍ୟନ୍ତ ଓଡ଼ିଶା ପାଇଁ କ୍ରିକେଟ ଖେଳିଥିଲେ । ସେ ଜଣେ ଡାହାଣହାତୀ ବ୍ୟାଟର ଓ ଅଫ-ବ୍ରେକ ବୋଲର ଥିଲେ । ରାଜ୍ୟ ତରଫରୁ ସେ ୨୫ଟି ରଣଜୀ ଟ୍ରଫି ମ୍ୟାଚ ଓ ୪ଟି କୁଚବିହାର ଟ୍ରଫି ମ୍ୟାଚ ଖେଳିଥିଲେ । ଏଥିମଧ୍ୟରୁ ୧୪ ବର୍ଷ ଧରି ସେ ଦଳର ଅଧିନାୟକତ୍ୱ କରିଥିଲେ । ମାତ୍ର ୧୬ ବର୍ଷ ବୟସରେ ସେ ପ୍ରଥମେ ଓଡ଼ିଶାର ଅଧିନାୟକ ହୋଇଥିଲେ ଓ ତାଙ୍କ ଅଧିନାୟକତ୍ୱରେ ଓଡ଼ିଶା ୯ଟି ମ୍ୟାଚ ଖେଳିଥିଲା । ରଣଜୀ ଟ୍ରଫି ମ୍ୟାଚରେ ସେ ଗୋଟିଏ ଶତକ ଓ ୬ଟି ଅର୍ଦ୍ଧଶତକ ହାସଲ କରିଥିଲେ । ପ୍ରଶାସନିକ ସେବା ସେ ୧୯୬୮ ମସିହାରେ ଭାରତୀୟ ପ୍ରଶାସନିକ ସେବାରେ ଯୋଗ ଦେଇଥିଲେ । ଜଳସମ୍ପଦ, ଯୁବବ୍ୟାପାର ଓ କ୍ରୀଡ଼ା ଆଦି ବିଭାଗରେ କାର୍ଯ୍ୟ କରିଥିଲେ । କ୍ରୀଡ଼ା ବିଭାଗରେ ଥାଇ ୨୦୦୧-୦୨ ମସିହାରେ ସେ ବିଜୁ ପଟ୍ଟନାୟକ କ୍ରୀଡ଼ା ପୁରସ୍କାର ଆରମ୍ଭ କରିଥିଲେ । ହସ୍ତତନ୍ତ୍ର ବିଭାଗର ପ୍ରମୁଖ ସଚିବ ପଦବୀରେ ରହି ସେ ଅବସର ଗ୍ରହଣ କରିଥିଲେ । ବ୍ୟକ୍ତିଗତ ସେ ୧୯୪୫ ମସିହା ମାର୍ଚ୍ଚ ମାସ ୬ ତାରିଖରେ କଟକର ରାଣୀହାଟଠାରେ ଜନ୍ମଗ୍ରହଣ କରିଥିଲେ । ସେ ବିଶିଷ୍ଟ ଓଡ଼ିଶୀ ନୃତ୍ୟାଙ୍ଗନା କୁମକୁମ ମହାନ୍ତିଙ୍କୁ ବିବାହ କରିଥିଲେ । ତାଙ୍କର ବଡ଼ ପୁଅ ୟଶମାଧବ ଏକ କନସଲଟାନ୍ସୀ କାର୍ଯ୍ୟ କରୁଥିବା ବେଳେ, ସାନପୁଅ ୟଶପାଲ ଓଡ଼ିଶା ଉଚ୍ଚ ନ୍ୟାୟାଳୟରେ ଓକିଲାତି କରୁଥିଲେ । ୟଶପାଲ ମଧ୍ୟ ଓଡ଼ିଶା ରଣଜୀ ଦଳରେ କ୍ରିକେଟ ଖେଳୁଥିଲେ । ୨୦୧୭ ମସିହାରେ ଏକ ସଡ଼କ ଦୂର୍ଘଟଣାରେ ୟଶପାଲଙ୍କ ଦେହାନ୍ତ ହୋଇଥିଲା । ମଦନ ମୋହନଙ୍କ ପରିବାର ଭୁବନେଶ୍ୱରର ପଲାଶପଲ୍ଲୀଠାରେ ରହନ୍ତି । ୨୦୨୨ ମସିହାରେ ସେ କୋଭିଡ-୧୯ରେ ପୀଡ଼ିତ ହୋଇଥିଲେ । ତାପରେ ସେ କ୍ରମାଗତ ଭାବେ ଅସୁସ୍ଥ ଥିଲେ ଓ ଫେବୃଆରୀ ୦୯ ତାରିଖରେ ହୃଦ୍‌ଘାତରେ ତାଙ୍କର ଦେହାନ୍ତ ହୋଇଥିଲା ।
ଅରବିନ୍ଦ ରାଓ ଲକ୍ଷ୍ମଣ ରାଓ ଆପତେ  (24 ଅକ୍ଟୋବର 1934 - 5 ଅଗଷ୍ଟ 2014 ) ଜଣେ ଭାରତୀୟ କ୍ରିକେଟ ଖେଳାଳି  । ସେ 1959 ମସିହାରେ ଇଂଲଣ୍ଡ ବିରୁଦ୍ଧରେ ଲିଡଠାରେ ଏକ ଟେଷ୍ଟ ଖେଳିଥିଲେ । ତାଙ୍କ ବ୍ରାତା ମାଧବ ଅପ୍ଟେ ମଧ୍ୟ ଜଣେ କ୍ରିକେଟର ଥିଲେ ।
ଓଡେଭିକ୍ସିବାଟ  (ଇଂରାଜୀ ଭାଷାରେ ), ବାଇଲଭେ ଏହାର ବେପାର ନାମ, ହେଉଛି ଏକ ଔଷଧ ଯାହା ପ୍ରଗତିଶୀଳ ପାରିବାରିକ ଇଣ୍ଟ୍ରାହେପାଟିକ୍ କୋଲେଷ୍ଟାସିସ୍   ରୋଗରେ ହେଉଥିବା ଗଲୁ ଚିକିତ୍ସା ପାଇଁ ବ୍ୟବହୃତ ହୁଏ  ରୋଗ ଅତି କମରେ ୩ ମାସ ପୁରୁଣା ହୋଇଥିଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ପେଟ ଯନ୍ତ୍ରଣା, ଯକୃତ ବୃଦ୍ଧି, ଚର୍ବି ଦ୍ରବଣୀୟ ଜୀବସାର ଅଭାବ ଏବଂ ଯକୃତ ପ୍ରଦାହ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ । ଏହା ଇଲିଆଲ୍ ବାଇଲ୍ ଏସିଡ୍ ପରିବହନକାରୀର  (ଆଇବିଏଟ୍) ଏକ ପ୍ରତିବନ୍ଧକ  । ୨୦୨୧ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଓଡେଭିକ୍ସିବାଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪୦୦ ମାଗ୍ରାର ମାସିକ ଔଷଧ ଖର୍ଚ୍ଚ ୨୦୨୨ ସୁଦ୍ଧା ପ୍ରାୟ ୬୨୦୦ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୧୩,୦୦୦ ଡଲାର ଅଟେ ।
ବିଲଙ୍କା ରାମାୟଣ, ୧୫ଶ ଶତାବ୍ଦୀରେ ସାରଳା ଦାସଙ୍କଦ୍ୱାରା ଲେଖା ଯାଇଥିଲା । ଏହି ମହାକାବ୍ୟରେ ଭଗବାନ ରାମ ଓ ଦୈତ୍ୟରାଜ ରାବଣ ମଧ୍ୟରେ ହେଇଥିବା ଦ୍ୱନ୍ଦ ଓ ଯୁଦ୍ଧକୁ ନେଇ ବର୍ଣ୍ଣନା ରହିଛି । ଏହା ଓଡ଼ିଆ ଭାଷାରେ ପୁରାଣ ଭାବରେ ଆଦୃତ ।
ଇଲୁସ୍ ଜଜ୍ ଆହୁଲୱାଲିଆ ଜଣେ ଭାରତୀୟ କଳାକାର, ବ୍ରାଣ୍ଡ ଆମ୍ବାସ୍ୟାଡର, ଓ ବ୍ୟବସାୟୀ । ଜୀବନ ସେ ପ୍ରଥମେ ସାନୱାରସ୍ଥିତ ଲରେନସ୍ ବିଦ୍ୟାଳୟରେ ଚିତ୍ର ଶିକ୍ଷା ଲାଭ କରିଥିଲେ । ସେ ଜଣେ ଭାରତୀୟ ଆର୍ମି ଅଧିକାରୀଙ୍କୁ ବିବାହ କରିଥିଲେ ଓ ତାଙ୍କର ଦୁଇଟି ଝିଅ ଅଛନ୍ତି । ୧୯୯୮ରେ ଦିଲ୍ଲୀ ପ୍ରଦର୍ଶନୀରେ ସେ ପ୍ରଥମେ ତାଙ୍କର କଳା ବିକ୍ରି କରିଥିଲେ ।
ସେନ୍ଦାଇ  ( ସେନ୍ଦାଇ ଶି) ଜାପାନର ମିୟାଗୀ ପ୍ରାନ୍ତର ରାଜଧାନୀ ଅଟେ  । ଏହା ତୋହୋକୁ କ୍ଷେତ୍ରର ସବୁଠାରୁ ବଡ଼ ସହର ଏବଂ ଟୋକିଓର ଉତ୍ତରରେ ଦ୍ୱିତୀୟ ବଡ଼ ସହର ଅଟେ । ୧ ଅଗଷ୍ଟ ୨୦୧୭ ପର୍ଯ୍ୟନ୍ତ, ସହରର ଜନସଂଖ୍ୟା ୧,୦୮୬,୦୧୨ ଥିଲା ଏବଂ ଜାପାନର ୨୦ ମନୋନୀତ ସହର ମଧ୍ୟରୁ ଗୋଟିଏ ଅଟେ । ସହରର ସମ୍ପୁର୍ଣ୍ଣ କ୍ଷେତ୍ରଫଳ ୭୮୬.୩୦ ବର୍ଗ କିଲୋମିଟର  (୩୦୩.୫୯ ବର୍ଗ ମିଲି) ଅଟେ  । ୧୧ ମାର୍ଚ୍ଚ, ୨୦୧୧ ମସିହାରେ ସହରର ତଟୀୟ ଅଞ୍ଚଳରେ ୯.୦ ଅପତଟୀୟ  (୨୦୧୧ ସେନ୍ଦାଇ ଭୂକମ୍ପ ଏବଂ ସୁନାମୀ)ରୁ ଭୟାବହ କ୍ଷତି ହୋଇଥିଲା, ଯାହାଦ୍ୱାରା ଏକ ବିନାଶକାରୀ ସୁନାମୀ ମଧ୍ୟ ଉତ୍ପନ୍ନ ହୋଇଥିଲା  । ଭୂଗୋଳ ସେନ୍ଦାଇ 38 16 '05 " ଉତ୍ତର ଏବଂ 140 52 '11 " ପୂର୍ବୀ ଅକ୍ଷାଂଶରେସ୍ଥିତ ଅଟେ । ସହରର କ୍ଷେତ୍ରଫଳ 788.09 କିମି ଅଟେ, ଏବଂ ଏହା ପ୍ରଶାନ୍ତ ମହାସାଗରଠାରୁ ଓୟୁ ପର୍ବତ ପର୍ଯ୍ୟନ୍ତ ଖେଳି ହୋଇରହିଛି, ଯାହା ମିୟାଗି ପ୍ରାନ୍ତର ପୂର୍ବ ଓ ପଶ୍ଚୀମ ସୀମା ରହିଛି । ନତୀଜତନ, ସହରର ଭୌଗଳିକ ପରିଟ୍ଟସ୍ୟ କାଫି ବିବିଧପୂର୍ଣ୍ଣ ଅଟେ । ଯେପରି ପୂର୍ବ ସେନ୍ଦାଇ ଏକ ମୈଦାନ କ୍ଷେତ୍ର ରହିଛି, ସହରର କେନ୍ଦ୍ର ପାହାଡିନୁମା ରହିଛି ଏବଂ ପଶ୍ଚୀମ କ୍ଷେତ୍ରରେ ଉଚ୍ଚ ପର୍ବତ ମାଳା ରହିଛି । ସହରର ସବୁଠାରୁ ଉଚ୍ଚ ସ୍ଥାନ ଫଙ୍ଗାଟା ପର୍ବତ ଅଟେ ଯାହା ସମୁଦ୍ର ତଳରୁ ୧,୫୦୦ ମିଟର  (୪,୯୨୧ ଫୁଟ) ଉଚ୍ଚ ଅଟେ  । ହିରୋସେ ନଦୀ  ( ହିରୋସେ-ଗାବା) ସେନ୍ଦାଇରେ ୪୫ କିମି  (୨୮ ମିଲି) ପର୍ଯ୍ୟନ୍ତ ଖେଳିହୋଇ ରହିଛି  । ନଦୀର ପ୍ରାକୃତିକ ନହରର ଉପ୍ୟୋଗ କରି ଏହାର କୂଳରେ  (ସେନ୍ଦାଇ କିଲା) ତିଆରି ହୋଇଥିଲା  । ୧୯୫୦ ଦଶକ ପର୍ଯ୍ୟନ୍ତ ନଦୀରେ ପ୍ରାୟତଃ ବନ୍ୟା ଆସୁଥିଲା, କିନ୍ତୁ ୧୯୬୦ ଓ ୧୯୭୦ ଦଶକରେ ତିଆରି ବନ୍ଧ କାରଣରୁ ଏବେ ଏହା କେବେ-କେବେ ଆସୁଛି । ସେନ୍ଦାଇରେ ଏକ ଆନ୍ଧ୍ର ଉପ-ଉଷ୍ମକଟୀବନ୍ଧ  (କୋପେନ ସିଏଫଏ) ଜଳବାୟୁ ଅଟେ, ଏଥିପାଇଁ ଏଠାରେ ଟୋକିଓ ପରି ବହୁତ ଗରମ ହୁଏ ନାହିଁ ଏବଂ ସାପ୍ପୋର ପରି ଶିତରେ ବରଫ ପଡେ ନାହିଁ  । କେବେକେବେ ମହତ୍ୱପୂର୍ଣ୍ଣ ମୌସମୀ ଅନ୍ତର ଲାଗିରହିଥାଏ, ଶୀତଦିନ ଅଳ୍ପ ଶୁଷ୍କ ରହିଥାଏ, ଜାନୁଆରୀର ତାପମାନ 1.5 ଡିଗ୍ରୀ ସେଲ୍ସିୟସ  (34.7 ଡିଗ୍ରୀ ଫାରେନହାଇଟ) ପର୍ଯ୍ୟନ୍ତ ଚାଲିଯାଏ  । ଗ୍ରୀଷ୍ମକାଳରେ ତାପମାନ 24.1 ଡିଗ୍ରୀ ସେଲ୍ସିୟସ  (75.4 ଡିଗ୍ରୀ ଫାରେନହାଇଟ) ପର୍ଯ୍ୟନ୍ତ ଚାଲିଯାଏ  । ସହରରେ ଝଡ଼ ତୋଫାନ ବହୁତ କମ ଆସିଥାଏ । ଏଠାରେ ୧୦ ସେଣ୍ଟିମିଟର  (୪ ଇଞ୍ଚ)ରୁ ଅଧିକ ବର୍ଷା ହାରାହାରି କେବଳ ୬ଦିନ ହିଁ ହୋଇଥାଏ  । ଜନସଂଖ୍ୟା ୨୦୦୫ ମସିହାରେ, ସହରର ଅନୁମାନିତ ଜନସଂଖ୍ୟା ୧,୦୨୮,୨୧୪ ଥିଲା ଏବଂ ଜନସଂଖ୍ୟା ଘନତ୍ୱ 1,304.10 ବ୍ୟକ୍ତି ପ୍ରତି କିମି ଥିଲା । ସହରର କୂଳ କ୍ଷେତ୍ରଫଳ 788.09 କିମି ଅଟେ । ଏହି ସମୟରେ ସହରର ଅଧିକାଂଶ ଜନସଂଖ୍ୟା ଟ୍ରେନ ଏବଂ ମେଟ୍ରୋ ଷ୍ଟେସନ ପାଖାପାଖି ସହରରେ ରହିଛି । ସେନ୍ଦାଇରେ ହାରାହାରି ଆୟୁ 38.4 ଅଟେ, ଯାହା ଏହି ସହରକୁ ଜାପାନର ସବୁଠାରୁ କମ ହାରାହାରି ଆୟୁ ଯୁକ୍ତ ସହର ଭାବେ ବନେଇଦେଇଛି । ଅର୍ଥବ୍ୟବସ୍ଥା ସେନ୍ଦାଇ, ତୋହୋକୁ କ୍ଷେତ୍ରର ଅର୍ଥବ୍ୟବସ୍ଥାର କେନ୍ଦ୍ର ଅଟେ ଏବଂ ଏହା କ୍ଷେତ୍ରର ପରିବହନର ଅଡ୍ଡା ଅଟେ । ୨୦୧୦ ମସିହାରେ ସେନ୍ଦାଇ ମହାଙ୍ଗର କ୍ଷେତ୍ରର ଜିଡିପି, 61.7 ୟୁଏସ ବିଲିୟନ ଥିଲା । ସହରର ଅର୍ଥବ୍ୟବସ୍ଥା ଖୁଦରା ବଜାର ଏବଂ ସେବା ଉପରେ ନିର୍ଭର କରିଥାଏ । ୨୦୧୬ ମସିହାରେ ସେନ୍ଦାଇ ପାଇଁ ଅନୁମାନିତ ସଫଳ ଉତ୍ପାଦନ 45.4 ମିଲିୟନ ଆମେରିକା ଡଲାର ଥିଲା । କ୍ଷେତ୍ରରେ ବାର୍ଷିକ ବସ୍ତୁର ବିକ୍ରୀ ପାଖାପାଖି 73.5 ମିଲିୟନ ଆମେରିକା ଡଲାର ପର୍ଯ୍ୟନ୍ତ ପହଞ୍ଚିଥିଲା । ଆଲୋକର ଏକ ପ୍ରମୁଖ କ୍ଷେତ୍ରିୟ ସପ୍ଲାୟରର ମ୍ୟଖ୍ୟାଳୟ ସେନ୍ଦାଇରେ ରହିଛି । ୨୦୧୬ ମସିହାରେ ସେନ୍ଦାଇ ପର୍ଯ୍ୟଟନ ଅନୁମାନିତ 2.229 ମିଲିୟନ ଅଗନ୍ତୁକ୍କୁ ଆକର୍ଷିତ କରିଥିଲା ।
ଜୋହାନ୍ନେସ୍ ଗେନ୍ସ୍‍ଫ୍ଲାଇଶ୍ ଜୁର ଲାଡେନ୍ ଗୁଟେନବର୍ଗ   - - - - ; . ୧୩୯୫   ୩ ଫେବୃଆରୀ ୧୪୬୮  ଥିଲେ ଜଣେ ଜର୍ମାନ୍ କମାର, ସୁନାରୀ, ମୁଦ୍ରକ ଏବଂ ପ୍ରକାଶକ ଯିଏ ଇଉରୋପରେ ମୁଦ୍ରଣର ପ୍ରାରମ୍ଭ କରିଥିଲେ । ତାଙ୍କର ଚଳନ୍ତି ଟାଇପ୍ ଥିବା ମୁଦ୍ରଣର ଉଦ୍ଭାବନ କେବଳମାତ୍ର ସେଇ ଶତାବ୍ଦୀର ନୁହଁ ବରଂ ଆଧୁନିକ ଯୁଗର ଅନ୍ୟତମ ଯୁଗାନ୍ତକାରୀ ଉଦ୍ଭାବନ । ରେନେସାଁ, ସମାଜ ସୁଧାର, ବୈଜ୍ଞାନିକ କ୍ରାନ୍ତି ଆଦି ତତ୍କାଳୀନ ସାମାଜିକ ପରିବର୍ତ୍ତନରେ ଗୁଟେନବର୍ଗଙ୍କ ଛାପାକଳର ଅବଦାନ ଅତ୍ୟନ୍ତ ମହତ୍ତ୍ୱପୂର୍ଣ୍ଣ । ଜ୍ଞାନର ପ୍ରଚାର-ପ୍ରସାର ଓ ସାଧାରଣ ଲୋକଙ୍କ ସାକ୍ଷରତାର ଏହା ହିଁ ମୂଳଦୁଆ । ଚଳନ୍ତି ଟାଇପ୍ ଥିବା ଛାପାକଳ ବ୍ୟବହାରରେ ସେ ଥିଲେ ପ୍ରଥମ ଇଉରୋପୀୟ  ୧୪୩୯ ରେ  ।
କଷ୍ଟୋକଣ୍ଡ୍ରାଇଟିସ  (ଇଂରାଜୀ ଭାଷାରେ ) ରୋଗ ନାମ ଦିଆଯାଏ ଯେତେବେଳେ ଛାତିର ସମ୍ମୁଖ ଭାଗରେ ଥିବା ସ୍ଟର୍ନମ ଓ ରିବ ବା ପଞ୍ଜରା ହାଡ଼ର ସଙ୍ଗମ ସ୍ଥଳରେ ଥିବା କସ୍ଟାଲ ତରୁଣାସ୍ଥିରେ ଯନ୍ତ୍ରଣା ହୁଏ  । ଏହି ଯନ୍ତ୍ରଣା ସାଧାରଣତଃ ସ୍ଥାନୀୟ ହୁଏ ଏବଂ ସେହି ସ୍ଥାନକୁ ଚିପିଦେଲେ ମଧ୍ୟ କଷ୍ଟ ହୁଏ  ତରୁଣାସ୍ଥିର ଏକାଧିକ ସ୍ଥାନରେ ଏହି କଷ୍ଟ ହୋଇପାରେ  କତିପୟ ଗତିବିଧି ଏବଂ ଗଭୀର ପ୍ରଶ୍ୱାସ ନେବାଦ୍ୱାରା ଯନ୍ତ୍ରଣା ଅଧିକ ହୋଇପାରେ  ଯନ୍ତ୍ରଣାର ଗୁଣ ତୀକ୍ଷ୍ଣ କିମ୍ବା ଦୁର୍ବଳ ହୋଇପାରେ  କଷ୍ଟୋକଣ୍ଡ୍ରାଇଟିସ ସାଧାରଣଃ ସମୟକ୍ରମେ ଆପେ ସମାଧାନ ହୋଇଯାଏ କିନ୍ତୁ ଏହାର ପୁନରାବୃତ୍ତି ହୋଇପାରେ  ପୁନଃପୌନିକ ଶାରୀରିକ କାର୍ଯ୍ୟକଳାପ କିମ୍ବା ପୂର୍ବରୁ କାଶ ରୋଗ ଥିଲେ ଏହି କଷ୍ଟୋକଣ୍ଡ୍ରାଇଟିସ ରୋଗ ସଙ୍କଟ ରହିପାରେ  ରୋଗ ନିର୍ଣ୍ଣୟ କରିବା ପୂର୍ବରୁ ସମାନ ଭାବରେ ଉପସ୍ଥାପିତ ହେଉଥିବା ଅନ୍ୟାନ୍ୟ ରୋଗ ନଥିବା ନିଶ୍ଚିତ କରାଯାଏ ଯେପରିକି: ହୃଦଘାତ, ଅଞ୍ଜାଇନା, ବୁକୁଜ୍ୱାଳା, ନିମୋନିଆ ଏବଂ ପଲ୍‌ମୋନାରି ଏମ୍ବୋଲାଇଜିମ୍ । ଜୀବନ ସମ୍ପର୍କୀୟ ଅନ୍ୟାନ୍ୟ ଚିହ୍ନ   ସାଧାରଣ ଥାଏ  ଅନ୍ତର୍ନିହିତ କାର୍ଯ୍ୟପ୍ରଣାଳୀରେ ପ୍ରଦାହ ଜଡ଼ିତ ଥିବା ବିଶ୍ୱାସ କରାଯାଏ। ଏହି କଷ୍ଟ ସ‌ହିତ ଯଦି ଫୁଲା ଥାଏ ତେବେ ତାହାକୁ ଟିଜ ସିଣ୍ଡ୍ରୋମ    '   ନାମ ଦିଆଯାଏ ଏହାକୁ ଏକ ପୃଥକ୍ ରୋଗ ମାନ୍ୟତା ଦିଆଯାଏ  ଜୀବନ ପ୍ରତି ବିପଦଜନକ ନୁହେଁ ବୋଲି ନିଶ୍ଚିତ ହେବା ପର୍ଯ୍ୟନ୍ତ ଛାତି ଯନ୍ତ୍ରଣାକୁ ଏକ ଜରୁରୀ କାଳୀନ ରୋଗ ଭାବରେ ବିବେଚନା କରାଯାଏ । କଷ୍ଟୋକଣ୍ଡ୍ରାଇଟିସର ଚିକିତ୍ସାରେ ବିଶ୍ରାମ, ବରଫ ଓ ଉତ୍ତାପ, ପାରାସେଟାମୋଲ  (ଏସିଟାମିନୋଫେନ) ଏବଂ ନନ୍‌ସ୍ଟେରଏଡାଲ ଆଣ୍ଟି-ଇନଫ୍ଲାମେଟରି ଔଷଧ ଦିଆଯାଏ  । ବାରମ୍ବାର ରୋଗ ହେଉଥିଲେ ଫିଜିଓଥେରାପି କିମ୍ବା ସ୍ଥାନୀୟ ସ୍ଟିରଏଡ ଇଞ୍ଜେକ୍ସନ ଦେଇ ପରିଚାଳନା କରାଯାଇପାରେ  ସମୁଦାୟ ଛାତି ଯନ୍ତ୍ରଣାଗ୍ରସ୍ତ ରୋଗୀଙ୍କ ମଧ୍ୟରୁ ପ୍ରାୟ ୧୩ରୁ ୩୬% ରୋଗୀଙ୍କର କଷ୍ଟୋକଣ୍ଡ୍ରାଇଟିସ ଥାଏ  ଉଭୟ ଶିଶୁ ଏବଂ ବୟସ୍କମାନେ ପ୍ରଭାବିତ ହୋଇପାରନ୍ତି
ପତ୍ରାଟୁ, ଝାଡ଼ଖଣ୍ଡ ଏକ ଭାରତୀୟ ଜନଗଣନା ସହର   ଅଟେ । ଏହା ଝାଡ଼ଖଣ୍ଡର ହଜରିବଗ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପତ୍ରାଟୁ, ଝାଡ଼ଖଣ୍ଡ ୨୩.୬୬୪୫ ଉତ୍ତର ଅକ୍ଷାଂଶ ଓ ୮୫.୩୦୫୫ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପତ୍ରାଟୁ, ଝାଡ଼ଖଣ୍ଡ ସହରର ମୋଟ ଜନସଂଖ୍ୟା ୩୨୧୩୨ ଅଟେ । ସେଥି ମଧ୍ୟରୁ ୫୩.୮୭% ଜଣ ପରୁଷ ହୋଇଥିବା ବେଳେ ୪୬.୧୩% ଜଣ ନାରୀ ଅଟନ୍ତି । ପତ୍ରାଟୁ, ଝାଡ଼ଖଣ୍ଡର ସାକ୍ଷରତା ହାର ୭୦.୪୭% ଅଟେ । ଏହା ଜାତୀୟ ହାରଠାରୁ ୫.୬୩% ପ୍ରତିଶତ କମ ଅଟେ । ସେଥିରୁ ୪୨.୪୬% ପ୍ରତିଶତ ପୁରୁଷ ଓ ୨୮.୦୧% ନାରୀ ଅଟନ୍ତି । ୧୩.୦୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଓଡ଼ିଆ, ହିନ୍ଦୀ ପତ୍ରାଟୁ, ଝାଡ଼ଖଣ୍ଡର ସରକାରୀ ଭାଷା ଅଟେ ।
୧୯୩୩   ଗ୍ରେଗୋରି ପାଞ୍ଜି ଅନୁସାରେ ରବିବାର ଦିନ ଆରମ୍ଭ ହେଇଥିବା ଏକ ସାଧାରଣ ବର୍ଷ, ମସିହା  ଓ ଖ୍ରୀଷ୍ଟାବ୍ଦ  ମାନ୍ୟତା ଅନୁସାରେ 1933 ବର୍ଷ, 2 ଶହସ୍ରାବ୍ଦର 933 ବର୍ଷ, 20 ଶତାବ୍ଦୀର 33 ବର୍ଷ, ଏବଂ ୧୯୩୦ ଦଶକର 4 ବର୍ଷ ଥିଲା ।
ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ ସାରା ବିଶ୍ୱରେ ପ୍ରତିବର୍ଷ ୮ ସେପ୍ଟେମ୍ବର ଦିନ ପାଳିତ ହୁଏ । ସାକ୍ଷରତାର ମହତ୍ତ୍ୱ ପ୍ରତିପାଦନ କରିବା ସହ ବ୍ୟକ୍ତିଗତ, ସାମୁଦାୟୀକ ତଥା ସାମଜିକ ସ୍ତରରେ ସାକ୍ଷରତା ହାର ବଢାଇବା ନିମିତ୍ତ ସଚେତନତା ସୃଷ୍ଟି କରାଇବା ଏହାର ମୂଳ ଉଦ୍ଦେଶ୍ୟ । ଇତିହାସ ୨୬ ଅକ୍ଟୋବର ୧୯୬୬ ମସିହାରେ ୟୁନେସ୍କୋଦ୍ୱାରା ଏହାର ୧୪ତମ ଅଧିବେଶନରେ ୮ ସେପ୍ଟେମ୍ବରକୁ ଅନ୍ତଃରାଷ୍ଟ୍ରୀୟ ସାକ୍ଷରତା ଦିବସ ରୂପେ ପାଳିବାକୁ ଏକ ଘୋଷଣାନାମା ଗୃହୀତ ହେଲା । ପ୍ରଥମ ଥର ପାଇଁ ଏହା ୧୯୬୭ ମସିହାରେ ପାଳିତ ହେଲା । ବିଶ୍ୱରୁ ନିରକ୍ଷରତା ଦୂର କରିବା ଏହାର ପାଥମିକ ଲକ୍ଷ୍ୟ ।
ସାଗୱାରା ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ଦୁଙ୍ଗର୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାଗୱାରା ୨୩.୬୭୩୭ ଉତ୍ତର ଅକ୍ଷାଂଶ ଓ ୭୪.୦୨୩୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାଗୱାରା ସହରର ମୋଟ ଜନସଂଖ୍ୟା ୩୦୯୯୩ ଅଟେ । ସେଥି ମଧ୍ୟରୁ ୪୯.୨୯% ଜଣ ପରୁଷ ହୋଇଥିବା ବେଳେ ୫୦.୭୧% ଜଣ ନାରୀ ଅଟନ୍ତି । ସାଗୱାରାର ସାକ୍ଷରତା ହାର ୫୮.୬୩% ଅଟେ । ଏହା ଜାତୀୟ ହାରଠାରୁ ୬.୨୧% ପ୍ରତିଶତ କମ ଅଟେ । ସେଥିରୁ ୩୩.୩୩% ପ୍ରତିଶତ ପୁରୁଷ ଓ ୨୫.୩୧% ନାରୀ ଅଟନ୍ତି । ୧୬.୪୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାଗୱାରାର ସରକାରୀ ଭାଷା ଅଟେ ।
ବିବି ଜଗୀର କୌର ଦ୍ୱିତୀୟ ଥର ଶିରୋମଣି ଗୁରୁଦ୍ୱାର ପ୍ରବନ୍ଧକ କମିଟି  (ଏସ.ଜି.ପି.ସି.)ର ଅଧ୍ୟକ୍ଷ ରୂପେ ବଛା ଯାଇଥିବା ପ୍ରଥମ ମହିଳା ଅଟନ୍ତି  । ଶିରୋମଣି ଗୁରୁଦ୍ୱାର ପ୍ରବନ୍ଧକ କମିଟି ଏପରି ଏକ ସଙ୍ଗଠନ ଅଟେ, ଯାହା ଭାରତୀୟ ଶିଖ ସମ୍ପ୍ରଦାୟ ରାଜ୍ୟ ଯଥା: ପଞ୍ଜାବ, ହରିୟାଣା, ହିମାଞ୍ଚଳ ପ୍ରଦେଶ ଓ କେନ୍ଦ୍ର ଶାସିତ ପ୍ରଦେଶ ଚଣ୍ଡୀଗଡ଼ରେ ଐତିହାସିକ ଶିଖ ତୀର୍ଥସ୍ଥଳ ଏବଂ କିଛି ଶିକ୍ଷଣିକ ସଂସ୍ଥାନର ପ୍ରବନ୍ଧନ କରିଥାଏ । ସୁଶ୍ରୀ କୌରଙ୍କ ନାମ ବରିଷ୍ଠ ନେତା, ସୁଖଦେବ ସିଂ ଭୌରଙ୍କଦ୍ୱାରା ରଖାଯାଇଥିଲା ଏବଂ ଏସଜିପିସିର ସଦସ୍ୟ ହରସ୍ୱିନ୍ଦର ସିଂଙ୍କଦ୍ୱାରା ସମର୍ଥନ କରାଯାଇଥିଲା । ଏଥିପାଇଁ କୌଣସି ଅନ୍ୟ ପ୍ରାଥୀ ନଥିଲେ । ସେ ମାର୍ଚ୍ଚ ୧୯୯୯ରୁ ନଭେମ୍ବର ୨୦୦୦ ମସିହା ପର୍ଯ୍ୟନ୍ତ ସେହି ପଦକୁ ଧାରଣ କରିଥିଲେ । ଯେତେବେଳେ ସେ ନିଜ କନ୍ୟାର ହତ୍ୟାରେ ସାମିଲ ବୋଲି ସନ୍ଦିଗ୍ଧ କରାଯାଇଥିଲା, ସେ ଇସ୍ତଫା ଦେଇଥିଲେ । ଅକାଳୀ ଦଳର ପ୍ରମୂଖ ଗୁରୁ ଚରଣ ସିଂ ଟୋହରା ୨୬ଥର ଏହି ପାଦରେ ରହିଥିଲେ । ତାଙ୍କ ମୃତ୍ୟୁ ପରେ ସେହି ପଦ ଖାଲି ରହିଥିଲା । ତାଙ୍କର ନିଧନ ମାର୍ଚ୍ଚ ମାସ, ୨୦୦୪ ମସିହାରେ ଏକ ଛୋଟ ଅସୁସ୍ଥତାପରେ ହୋଇଗଲା । ବିବି ଜଗୀର କୌର ୨୦୦୦ ମସିହାରେ ପଂଜାବର ବିଧାନ ସଭା ଆସନରୁ ଲଢ଼ିବାପାଇଁ ନିଜ କନ୍ୟା ହରପ୍ରୀତ କୌରଙ୍କ ହତ୍ୟା ପାଇଁ ତାଙ୍କ ଉପରେ ଥିବା ଦୋଷକୁ ଉଠାଇବା ପାଇଁ ସୁପ୍ରିମକୋର୍ଟରେ ଆବେଦନ କରିଥିଲେ, ଯାହାକି ୨୦୧୭ ମସିହାରେ, ସୁପ୍ରିମକୋର୍ଟ ଖାରଜ କରିଦେଲେ । ରାଜନୀତି ଜଗୀର କୌର  "ଶିରୋମଣୀ ଅକାଳୀ ଦଳ" ର ଏକ ସକ୍ରିୟ ସଦସ୍ୟ ଅଟନ୍ତି, ଯାହା ପଞ୍ଜାବରେ ଏକ ଦୃଢ଼ ରାଜନୈତୀକ ଦଳ ଅଟେ । ସେ ୧୯୯୫ ମସିହାରେ ପାର୍ଟୀରେ ସାମିଲ ହୋଇଥିଲେ ଏବଂ ଏହା ପରେ-ପରେ ପାର୍ଟୀର କାର୍ଯ୍ୟ ସମିତିର ସଦସ୍ୟ ଭାବେ ନିଯୁକ୍ତ ହେଲେ । ୧୯୯୭ ମସିହାରେ ସେ କପୂରଥଳା ଜେଲର ଭୋଳଥ ନିର୍ବାଚନ କ୍ଷେତ୍ରରୁ ବଛାଗଲେ । ତାଙ୍କୁ ପ୍ରକାଶ ସିଂ ବାଦଲ, ମନ୍ତ୍ରୀମଣ୍ଡଳରେ ସାମାଜିକ କଲ୍ୟାଣ, ମହିଳାମାନଙ୍କ ବିକାଶ ଏବଂ ପିଲାମାନଙ୍କ କଲ୍ୟାଣର ବିଭାଗ ଛଡା ପର୍ଯ୍ୟଟନ ଏବଂ ସାଂସ୍କୃତିକ ମାମଲାର ମନ୍ତ୍ରୀ ଭାବେ ମଧ୍ୟ ନିଯୁକ୍ତ କରିଥିଲେ । ଏସିଜିପିସିର ଅଧ୍ୟକ୍ଷ ରୂପେ ନିଯୁକ୍ତ ହେବାପରେ ସେ ମନ୍ତ୍ରୀ ପଦରୁ ଇସ୍ତଫା ଦେଇଦେଲେ । ତାଙ୍କର ଉନ୍ନତି ଉଲ୍କାପିଣ୍ଡ ଭଳି ଥିଲା, ଯାହା ଗଣିତରେ ଶିକ୍ଷକଠାରୁ ବଢିକରି ଏସିଜିପିସିର ଅଧ୍ୟକ୍ଷ ପଦ ପର୍ଯ୍ୟନ୍ତ ପହଞ୍ଚି ଯାଇଥିଲା । କନ୍ୟାର ମୃତ୍ୟୁ ଜଗୀର କୌରଙ୍କ କନ୍ୟା ହରପ୍ରୀତ କୌରଙ୍କ ୨୦ ଏପ୍ରିଲ ୨୦୦୦ ମସିହାରେ ଏକ ରହସ୍ୟମୟ ପରିସ୍ଥିତିରେ ମୃତ୍ୟୁ ହୋଇଥିଲା । ନିଜ କନ୍ୟା ତାଙ୍କ ଅନିଚ୍ଛାରେ ଅନ୍ୟକାହା ସହ ବିବାହ କରି ପଳେଇଯିବାରୁ, ଜବାବରେ ଜଗୀର କୌର ଏକ ସମ୍ମାନ ହତ୍ୟା ଆଦେଶ ଦେଇଥିଲେ ବୋଲି କେନ୍ଦ୍ରୀୟ ଅନ୍ୱେଷଣ ବ୍ୟୁରୋ ତଦନ୍ତ କରି ପ୍ରକାଶ କରିଥିଲେ । ଜଗୀର କୌରଙ୍କୁ ଶେଷରେ ନିଜ କନ୍ୟାଙ୍କ ମୃତ୍ୟୁ ମାମଲାରେ ୫ ବର୍ଷ ସଶ୍ରମ କାରାଦଣ୍ଡରେ ଦଣ୍ଡିତ କରାଯିବା ପାଇଁ ଘୋଷଣା କରାଗଲା ।
ଲୋରାଜେପାମ,  (ବିକ୍ରୟ ନାମ ଆଟିଭାନ), ଏକ ବେଞ୍ଜୋଡାଏଜେପିନ ଦଳର ଔଷଧ  । ଉତ୍କଣ୍ଠା ବା ଉଦ୍‌ବେଗ ବେମାରୀ, ନିଦ୍ରାହୀନତା, ଅପସ୍ମାର ଆକ୍ରମଣ ତ‌ଥା ଅବିରାମ ଅପସ୍ମାର, କେତେକ ଅପରେଶନ   ନିମନ୍ତେ, ଆଲକୋହୋଲ ଉଇଥଡ୍ରୟାଲ ଇତ୍ୟାଦି ରୋଗରେ ଓ ଭେଣ୍ଟିଲେସନରେ ଥିଲେ ଶମନ ବା ଶାନ୍ତ ରହିବା ନିମନ୍ତେ, କେମୋଥେରାପି ସମୟରେ ଦିଆଯାଏ । ସାଇକୋମୋଟୋର ଏଜିଟେସନ  ରେ ଏହା ଦିଆଗଲେ ମଧ୍ୟ ମିଡାଜୋଲାମ ସାଧାରଣତଃ ଅଧିକ ପସନ୍ଦ‌ ଯୋଗ୍ୟ । କୋକେନ୍ ଗ୍ରହଣ କରୁଥିବା ଲୋକର ଆକ୍ୟୁଟ କରୋନାରି ସିଣ୍ଡ୍ରୋମ ହେଲେ ଅନ୍ୟ ଚିକିତ୍ସା ସ‌ହିତ ଏହା ଦିଆଯାଏ । ଏହା ପାଟିଏ ଖାଇବାକୁ ବା ଇଞ୍ଜେକସନ ଆକାରରେ ମାଂସପେଶୀରେ ବା ଶିରାଭ୍ୟନ୍ତରରେ ଦିଆଯାଏ । ଇଞ୍ଜେକସନ ଦେବାର ୧ରୁ ୩୦ ମିନିଟ ମଧ୍ୟରେ ଏହାର ପ୍ରଭାବ ଅନୁଭୁତ ହୁଏ ଓ ୧ ଦିନ ପର୍ଯ୍ୟନ୍ତ ରହେ । ସାଧାରଣତଃ ଦୁର୍ବଳତା, ନିଦୁଆ ଭାବ, ନିମ୍ନ ରକ୍ତଚାପ ଓ କଷ୍ଟ ଦାୟକ ଶ୍ୱାସକ୍ରିୟା ଇତ୍ୟାଦି ଲକ୍ଷଣ ଦେଖାଯାଏ । ଶିରାଭ୍ୟନ୍ତ‌ରରେ ଦେଲେ ନିକଟ ପର୍ଯ୍ୟବେକ୍ଷଣ କରାଯାଏ । ଅବସାଦ ଗ୍ରସ୍ତ   ଲୋକର ଆତ୍ମହତ୍ୟା ପ୍ରବଣତା ଅଧିକ ଦେଖାଯାଏ । ଅଧିକ ଦିନ ବ୍ୟବ‌ହାର କରିବାକୁ ପଡ଼ିଲେ ସମାନ ଫଳପ୍ରଦ ହେବା ନିମନ୍ତେ ଅଧିକ ଔଷଧ ମାତ୍ରା ଆବଶ୍ୟକ ହୁଏ । ଶାରୀରିକ ନିର୍ଭରଶୀଳତା ଓ ମାନସିକ ନିର୍ଭରଶୀଳତା ଦେଖାଯାଇପାରେ । ବ‌ହୁତ ଦିନର ବ୍ୟବ‌ହାର ପରେ ହଠାତ ଔଷଧ ବନ୍ଦ କରିଦେଲେ ବେଞ୍ଜୋଡାଏଜେପିନ ଉଇଥଡ୍ରୟାଲ ସିଣ୍ଡ୍ରୋମ ହୋଇପାରେ । ବୟସାଧିକ ଲୋକଙ୍କଠାରେ ଏହି ଔଷଧର ହାନୀକାରକ ପ୍ରଭାବ ଦେଖାଯାଇ ପାରେ । ଲୋରାଜେପାମ ଗ୍ରହଣ କରୁଥିବା ବ୍ୟକ୍ତି ପଡ଼ିଯାଇ ନିତମ୍ବ ଅସ୍ଥି ଭାଙ୍ଗିଯିବା ସମ୍ଭାବନା ଅଧିକ ରହେ । ଏହି ସବୁ କାରଣରୁ ଲୋରାଜେପାମ ସର୍ବାଧିକ ୨ରୁ ୪ ସପ୍ତାହ ଦିଆଯାଏ । ସନ ୧୯୬୩ରେ ଏହି ଔଷଧ ପେଟେଣ୍ଟ ହେବା ପରେ ସନ ୧୯୭୭ରେ ଯୁକ୍ରରାଷ୍ଟ୍ର ଆମେରିକାରେ ବିକ୍ରୟ ଆରମ୍ଭ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଏକ ଡୋଜ ପାଟିରେ ଦିଆଯାଉଥିବା ଔଷଧର ମୂଲ୍ୟ ସନ ୨୦୧୪ରେ ୦.୦୨ରୁ ୦.୧୬ ଆମେରିକୀୟ ଡଲାର ଥିଲା । ସନ ୨୦୧୫ରେ ଯୁକ୍ରରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ୨୫ ଡଲାରରୁ କମ୍ । ସନ ୨୦୧୧ରେ ୨୮ ନିୟୁତ ଲୋରାଜେପାମ ପ୍ରେସକ୍ରିପସନ ହୋଇଥିଲା ଯାହା ଆଲପ୍ରୋଜୋଲାମ ପରେ ଦ୍ୱିତୀୟ ସର୍ବାଧିକ ପ୍ରେସକ୍ରିପସନ ଔଷଧ ।
ସୂର୍ଯ୍ୟ ଦେଓ ଜଣେ ଓଡ଼ିଆ ସିନେ ସମୀକ୍ଷକ, ସାମ୍ବାଦିକ ଓ ଗବେଷକ । ସେ ଓଡ଼ିଆ କଥାଚିତ୍ର ଜଗତ ଉପରେ ଐତିହାସିକ ଗବେଷଣା କରିଛନ୍ତି । ୨୦୨୦ ମସିହାରେ ପ୍ରକାଶିତ ତାଙ୍କ ରଚିତ ପୁସ୍ତକ କାଲିପାଇଁ କାଲିର ସିନେମା ୬୮ତମ ଜାତୀୟ ଚଳଚ୍ଚିତ୍ର ପୁରସ୍କାର ଉତ୍ସବରେ ଶ୍ରେଷ୍ଠ ସିନେମା ପୁସ୍ତକ ସ୍ୱତନ୍ତ୍ର ଉଲ୍ଲେଖ ଭାବେ ବିବେଚିତ ହୋଇଛି । ଜନ୍ମ, ପରିବାର ଓ ଶିକ୍ଷା ସୂର୍ଯ୍ୟ ଦେଓ ସୁବର୍ଣ୍ଣପୁର ଜିଲ୍ଲାର ଲୁତୁରପଙ୍କଠାରେ ଜନ୍ମଗ୍ରହଣ କରିଥିଲେ । ଛୋଟବେଳୁ ସେ ସଙ୍ଗୀତ ଓ କଳା ପ୍ରତି ଆକୃଷ୍ଟ ହୋଇଥିଲେ । ତାଙ୍କ ଜେଜେମା ଜଣେ ଛାନ୍ଦ ଗାୟିକା ଥିଲେ, ତେଣୁ ସେ କଥାଚିତ୍ରର ସଙ୍ଗୀତ ଓ ଏହାର ଇତିହାସକୁ କାଗଜରେ ଲିପିବଦ୍ଧ କରି ରଖିବାକୁ ମନ ବଳାଇଥିଲେ । କଥାଚିତ୍ର ଗବେଷଣା ସୂର୍ଯ୍ୟ ଦେଓ ଓଡ଼ିଆ କଥାଚିତ୍ର ଜଗତ ଉପରେ ଗବେଷଣା କରିବା ସହିତ ଅତୀତର ଚଳଚ୍ଚିତ୍ରଗୁଡ଼ିକ ନିର୍ମାଣ ପଛର କାହାଣୀ ସଂଗ୍ରହ କରନ୍ତି । ପୁରୁଣା ଖବର କାଗଜ, ନଷ୍ଟ ହେବାକୁ ବସିଥିବା ନଥିପତ୍ର ଓ ଚଳଚ୍ଚିତ୍ର ସମ୍ବନ୍ଧୀୟ ଯାବତୀୟ ଜିନିଷର ସଂରକ୍ଷଣ ଉପରେ ମଧ୍ୟ କାର୍ଯ୍ୟ କରନ୍ତି । ୨୦୧୦ ମସିହାରେ ତାଙ୍କ ଗବେଷଣା ଭିତ୍ତିକ ପ୍ରଥମ ପୁସ୍ତକ  "ଓଡ଼ିଆ ସିନେମା: ରୂପ ରୂପାନ୍ତର"  ପକ୍ଷୀଘର ପ୍ରକାଶନୀଦ୍ୱାରା ପ୍ରକାଶ ପାଇଥିଲା । ପରେ ୨୦୧୩ ମସିହାରେ ତାଙ୍କର ୨ୟ ପୁସ୍ତକ  "ଝୁରାମନ ଝରାଗୀତି"  ମଧ୍ୟ ପକ୍ଷୀଘରଦ୍ୱାରା ପ୍ରକାଶିତ ହୋଇଥିଲା । ଏହି ବହିଟିରେ ପ୍ରାୟ ୫୦ ବର୍ଷର ଓଡ଼ିଆ କଥାଚିତ୍ର ଗୀତର ତର୍ଜମା ପ୍ରକାଶ ପାଇଥିଲା । ସେତେବେଳେ ଲେଖା ଯାଇଥିବା ଗୀତ ପଛର କାହାଣୀ, ଗୀତିକାର, ସଙ୍ଗୀତାକର ଓ ଗାୟକ/ଗାୟିକାଙ୍କର ଅନୁଭୂତିକୁ ଏଥିରେ ସ୍ଥାନୀତ କରାଯାଇଥିଲା । ୨୦୧୪ ମସିହାରେ ଭୁବନେଶ୍ୱରର ସୃଜନ ପ୍ରକାଶନଦ୍ୱାରା ତାଙ୍କ ରଚିତ ତୃତୀୟ ପୁସ୍ତକ  "ଓଡ଼ିଆ ସିନେମା ଗୀତ  ୧୯୩୬ରୁ ୧୯୬୯ " ପ୍ରକାଶ ପାଇଥିଲା, ଯେଉଁଥିରେ ଆରମ୍ଭରୁ ୧୯୬୯ ମସିହା ପର୍ଯ୍ୟନ୍ତ ମୁକ୍ତିଲାଭ କରିଥିବା କଥାଚିତ୍ର ଗୁଡ଼ିକର ସମ୍ପୂର୍ଣ୍ଣ ଗୀତ ସହିତ ସେସବୁର ବିବରଣୀ, ସଙ୍ଗୀତକାର ଓ ଗୀତିକାରଙ୍କ ସମ୍ବନ୍ଧରେ ସଂକ୍ଷିପ୍ତ ପରିଚୟ ଏବଂ ଚଳଚ୍ଚିତ୍ର ସଙ୍ଗୀତର ପରଦା ପଛର କାହାଣୀ ସବୁ ସ୍ଥାନିତ ହୋଇଥିଲା । ଏହି ପୁସ୍ତକଟି ୨୦୧୫ ମସିହା ମଇ ୨୩ ତାରିଖରେ ଲୋକାର୍ପିତ ହୋଇଥିଲା । ୨୦୨୧ ମସିହାରେ ପୁଣିଥରେ ପକ୍ଷୀଘର ପ୍ରକାଶନୀଦ୍ୱାରା ତାଙ୍କର ଚତୁର୍ଥ ପୁସ୍ତକ  "କାଲିପାଇଁ କାଲିର ସିନେମା"  ପ୍ରକାଶ ପାଇଥିଲା । ଏହି ପୁସ୍ତକରେ ପୁରୁଣା ଦିନର ୨୧ଟି କଥାଚିତ୍ର ବିଷୟରେ ବର୍ଣ୍ଣନା କରାଯାଇଛି । ଏଥି ସହିତ ସେତେବେଳେର ଚଳଚ୍ଚିତ୍ରଗୁଡ଼ିକ କେମିତି ନିର୍ମାଣ ହେଉଥିଲା ଏବଂ ଏହାର କାହାଣୀ ଓ ଅଭିନେତା ଚୟନ ବିଷୟରେ ଉଲ୍ଲେଖ କରାଯାଇଥିଲା । ଏହି ପୁସ୍ତକଟି ୨୦୨୦ ମସିହା ପାଇଁ ପ୍ରଦାନ କରଯାଇଥିବା ୬୮ତମ ଜାତୀୟ ଚଳଚ୍ଚିତ୍ର ପୁରସ୍କାରରେ ଶ୍ରେଷ୍ଠ ସିନେମା ପୁସ୍ତକ ଭାବରେ ବିଶେଷ ଉଲ୍ଲେଖିତ ହୋଇଥିଲା ।
ନୀଳଗିରି ଓଡ଼ିଶାର ବାଲେଶ୍ୱର ଜିଲାର ଏକ ସଦର ମହକୁମା ଓ ସହର । ଇତିହାସ ଓଡ଼ିଶାର ସ୍ୱାଧୀନତା ଆନ୍ଦୋଳନରେ ବନମାଳି ଦାସ, ବୈଷ୍ଣବ ପଟ୍ଟନାୟକ ଓ ନନ୍ଦ କିଶୋର ପଟ୍ଟନାୟକ ପ୍ରଜାମଣ୍ଡଳ ଗଢ଼ି ସ୍ଥାନୀୟ ଯୁବରାଜଙ୍କ ବିରୋଧରେ ଲଢ଼ାଇ କରିଥିଲେ ଓ ନୂଆ କରି ଗଢ଼ାଯାଇଥିବା ଭାରତୀୟ ସରକାରଙ୍କ ଅଧିନରେ ଆତ୍ମସମର୍ପଣ କରିବାକୁ ବାଧ୍ୟ କରିଥିଲେ । ଏହା ୫୭୬ଟି ରାଜା ରାଜୁଡ଼ା ଅଧିନରେ ଥିବା ରାଜ୍ୟକୁ ଭାରତୀୟ ସରକାରଙ୍କ ସହ ମିଶାଇବାର ମୂଳଦୁଆ ପକାଇଥିଲା । ନୀଲଗିରିର ଲୋକେ ଏହାକୁ  'ଜିତିବାର ଆରମ୍ଭ ଭାବରେ ପାଳନ କରନ୍ତି ।  "ସନ୍ତରାଗଡ଼ିଆ"  ନୀଳଗିରି ଅଧିନରେ ଥିବା ଏକ ଛୋଟ ସହର ଯାହା ନୀଳଗିରିଠାରୁ ୧୧ କିମି ଦୂରରେ ଅଛି । ଏଠାରେ ଭଗବାନ ପଧାନ, ବୈଦ୍ୟନାଥ ପାଣିଗ୍ରାହୀଙ୍କ ପରି ସ୍ୱାଧିନତା ସଂଗ୍ରାମୀମାନେ ଜନ୍ମିଥିଲେ । ପଞ୍ଚଲିଙ୍ଗେଶ୍ୱର ନୀଳଗିରିଠାରୁ ୮ କିମି ଦୂରରେ ଅଛି । ଏଠାରେ ଏକ ଜଣାଶୁଣା  "ଶିବ ମନ୍ଦିର"  ଅଛି ଓ ପାଖାପାଖି ପାହାଡ଼, ଜଙ୍ଗଲ, ଝରଣା ଓ ଗଛ ଘେରା ଜାଗାରେ ସୁନ୍ଦର ବଣଭୋଜି ଜାଗାଟିଏ ଅଛି । ଅବସ୍ଥିତି ନୀଳଗିରିରେ ରହିଛି । ଏହା ସମୁଦ୍ର ପତନଠାରୁ ୨୩ ମିଟର  (୭୫ ଫୁଟ) ଉଚ୍ଚରେ ରହିଛି  । ଜନଗଣନା ୨୦୦୧ ଭାରତୀୟ ଜନଗଣନା ଅନୁସାରେ, ନୀଳଗିରିର ଲୋକସଂଖ୍ୟା ପାଖାପାଖି ୧୪,୭୪୫ । ପୁରୁଷ: ୫୧ %, ମହିଳା: ୪୯ % । ସାକ୍ଷରତା ହାର ୬୦%, ଯାହାକି ଭାରତର ସାକ୍ଷରତା ହାର ୫୯.୫%ରୁ ବେଶି: ପୁରୁଷ ସାକ୍ଷରତା ୬୬%, ମହିଳା ସାକ୍ଷରତା ୫୪%. ନୀଳଗିରିରେ, ଲୋକସଙ୍ଖ୍ୟାର ୧୩% ୬ ବର୍ଷ ବୟସର । ନୀଳଗିରି ସହର ଭିତରେ ଗୋଟିଏ ସୁନ୍ଦର ଜଗନ୍ନାଥ ମନ୍ଦିର ଅଛି । ଏହା ଓଡ଼ିଶାର ପ୍ରମୁଖ ମନ୍ଦିରମାନଙ୍କ ଭିତରୁ ଗୋଟିଏ । ଜଗନ୍ନାଥ, ବଳଭଦ୍ର ଓ ସୁଭଦ୍ରା ଏଠାରେ ପୂଜା ପାଉ ଅଛନ୍ତି । ସବୁବର୍ଷ ଏଠାରେ ରଥଯାତ୍ରା ପାଳନ କରାଯାଏ ।
୧୫ ଅକ୍ଟୋବର ଦିନ ସାରା ବିଶ୍ୱରେ ବିଶ୍ୱ ଛାତ୍ର ଦିବସ ପାଳନ କରାଯାଏ । ୧୫ ଅକ୍ଟୋବର ଭାରତର ପୂର୍ବତନ ରାଷ୍ଟ୍ରପତି ଏ. ପି. ଜେ. ଅବଦୁଲ କାଲାମଙ୍କ ଜନ୍ମଦିନ ହୋଇଥିବାରୁ, ଅନେକଙ୍କ ମତରେ କାଲାମଙ୍କ ଜନ୍ମଦିନକୁ ବିଶ୍ୱ ଛାତ୍ର ଦିବସ ରୂପେ ପାଳନ କରାଯାଉଛି । ତେବେ ଏ ସମ୍ପର୍କରେ ସ଼ଂଯୁକ୍ତ ରାଷ୍ଟ୍ର ପକ୍ଷରୁ ଆନୁଷ୍ଠାନିକ ଭାବେ କୌଣସି ଘୋଷଣାନାମା ପ୍ରକାଶ କରାଯାଇନାହିଁ । ଉଦ୍ଦେଶ୍ୟ କଲାମ ଜଣେ ଉତ୍ସର୍ଗୀକୃତ ଶିକ୍ଷକ ଥିଲେ । ସେ ନିଜ ଜୀବନକୁ ଶିକ୍ଷା ପାଇଁ ଉତ୍ସର୍ଗ କରିଥିଲେ । ସେ କହିଥିଲେ ଯେ ଶିକ୍ଷକମାନେ ସମାଜର ନିର୍ମାଣକାରୀ ଅଟନ୍ତି ଏବଂ ଯେତେବେଳେ ଛାତ୍ରମାନେ ସେମାନଙ୍କ ବିଷୟ ଉପରେ ପାରଦର୍ଶୀ ହୁଅନ୍ତି ସେତେବେଳେ ହିଁ ଏକ ଆଦର୍ଶ ସମାଜ ଗଠନ ହୋଇପାରିବ । ଛାତ୍ରମାନଙ୍କ ପ୍ରତି କାଲାମଙ୍କ ଅନାବିଳ ଶ୍ରଦ୍ଧା ତଥା ଛାତ୍ରମାନଙ୍କ ପକ୍ଷେ କାଲାମ ଏକ ଆଦର୍ଶ ବ୍ୟକ୍ତିତ୍ୱ ଭାବେ ଏକ ପ୍ରେରଣାର ଉତ୍ସ ହୋଇଥିବାରୁ, ଆଶା କରାଯାଉଛି, ବିଶ୍ୱ ଛାତ୍ର ଦିବସ ଘୋଷଣା ପ୍ରଚ୍ଛଦପଟ୍ଟରେ କାଲାମଙ୍କ ଆଦର୍ଶ ବ୍ୟକ୍ତିତ୍ୱକୁ ମାନ୍ୟତା ଦିଆଯିବା ସହ କାଲାମଙ୍କ ଜନ୍ମ ଦିବସକୁ ଏହାର ମୂଳ ସ୍ରୋତ ଭାବେ ବିଶ୍ୱ ସ୍ତରରେ ଗ୍ରହଣ କରାଯିବ ।
ବୋନାଜ   ବଙ୍ଗଳା:     , :   ବଙ୍ଗଳାଦେଶର ଶ୍ରୀମଙ୍ଗଳ ଏବଂ ତ୍ରିପୁରାରେ ବାସ କରୁଥିବା ଏକ ଓଡ଼ିଆ ଗୋଷ୍ଠୀ । ଉନବିଂଶ ଶତାବ୍ଦୀରେ ବ୍ରିଟିଶମାନେ ସେମାନଙ୍କୁ ଓଡ଼ିଶାରୁ ଆଣି ସିଲହେଟ ଅଞ୍ଚଳରେ ଚା ବଗିଚା ଶ୍ରମିକ ଭାବରେ କାମ କରାଉଥିଲେ । ଏହି ଗୋଷ୍ଠୀର ଅଧିକାଂଶ ଲୋକ ହିନ୍ଦୁ ଧର୍ମାବଲମ୍ବୀ ଅଟନ୍ତି । ସାଂସ୍କୃତିକ, ଭାଷା, ଭୌଗଳିକ ଓ ଐତିହାସିକ କାରଣରୁ ଏମାନେ ନିଜର ବଙ୍ଗଳାଦେଶୀ ପରିଚୟ ବ୍ୟତୀତ ଏକ ସ୍ୱତନ୍ତ୍ର ପରିଚୟ ବଜାୟ ରଖନ୍ତି । ଅନେକ ବଙ୍ଗାଳୀ ଭାଷା ଗ୍ରହଣ କରିଛନ୍ତି; ଯଦିଓ ସମ୍ପ୍ରଦାୟର କେବଳ ୧୦% ବଙ୍ଗାଳୀ ଭାଷାରେ ସାକ୍ଷର ଅଟନ୍ତି । ସେମାନେ ଫାଗୱା (ହୋଲି) ଏବଂ ଦୁର୍ଗା ପୂଜା ପାଳନ କରନ୍ତି  । ନିଜର କିଛି ଲୋକକଥାକୁ, ଏମାନେ ମୌଖିକ ଭାବରେ ତଥା ସାଂସ୍କୃତିକ ପର୍ବ ପାଳନ କରି ସଂରକ୍ଷଣ କରିବାରେ ସଫଳ ହୋଇଛନ୍ତି । ଏମାନଙ୍କ ଦଳପତି ବେହେରା ନାମରେ ପରିଚିତ । ଏମାନେ ୮ଟି ଭିନ୍ନ ଜାତୀରେ ବିଭକ୍ତ ହୋଇଛନ୍ତି । ସେଗୁଡିକ ନାଗ, ଖଣ୍ଡା, ତାନିଡିଆ, ଦୁଧୁଶା, ରକ୍ତ କୁଶୀଳା, ସୂର୍ଯ୍ୟବଂଶ, ବାଘବଂଶ ଏବଂ ମହାନନ୍ଦିଆ । ତ୍ରିପୁରାରେ ରହୁଥିବା ଅଳ୍ପସଂଖ୍ୟକ ବୋନାଜ ଖ୍ରୀଷ୍ଟ ଧର୍ମକୁ ପରିବର୍ତ୍ତିତ ହୋଇଛନ୍ତି ।
କାଦର ଖାଁ ଜଣେ ଭାରତୀୟ ହିନ୍ଦୀ ଚଳଚ୍ଚିତ୍ର ଅଭିନେତା, ହାସ୍ୟାଭିନେତା ତଥା ଚଳଚ୍ଚିତ୍ର ସ୍କ୍ରିପ୍ଟ ଓ ଡାଇଲାଗ ଲେଖକ । ସେ ମଧ୍ୟ ଜଣେ ଚଳଚ୍ଚିତ୍ର ଓ ମଞ୍ଚ ନାଟକ ଲେଖକ । ସେ ୧୯୭୩ରୁ ୨୦୧୭ ମଧ୍ୟରେ ପ୍ରାୟ ୩୦୦ ଚଳଚ୍ଚିତ୍ରରେ ସମସ୍ତ ପ୍ରକାର ଭୂମିକାରେ ଅଭିନୟ କରି ପ୍ରଶଂସିତ । ୧୯୭୩ ମସିହାରେ ଜଣେ ଓକିଲ ଭୂମିକାରେ ନିଜର ଚଳଚ୍ଚିତ୍ର ଅଭିନୟ ଜୀବନ ଆରମ୍ଭ କରିଥିବା କାଦର ମୁମ୍ବାଇ ୟୁସୁଫ କଲେଜରେ ଶିକ୍ଷିତ । ସେ ଚଳଚ୍ଚିତ୍ର ଜଗତକୁ ଆସିବା ଆଗରୁ ସିଭିଲ ଇଂଜିନିଯରିଂରେ ପ୍ରଫେସର ହିସାବରେ କାମ କରୁଥିଲେ । ୨୦୧୮ ମସିହା ୩୧ ଡିସେମ୍ବରରେ ସେ ଇହଧାମ ପରିତ୍ୟାଗ କରିଥିଲେ । ପ୍ରାରମ୍ଭିକ ଜୀବନ ଓ ଶିକ୍ଷା କାଦର ଖାଁଙ୍କ ଜନ୍ମ ଆଫଗାନିସ୍ତାନର କାବୁଲଠାରେ ହେଇଥିଲା । ତାଙ୍କର ୩ ଜଣ ଭାଇ ମଧ୍ୟ ରହିଛନ୍ତି । ସେ ପାଶତୁନ ସଂପ୍ରଦାୟର ମୁସଲିମ । ସେ ମୁମ୍ବାଇ ଆସି ସେଠାରେ ହିଁ ତାଙ୍କର ଶିକ୍ଷା ଗ୍ରହଣ କରିଥିଲେ । ୟୁସୁଫ କଲେଜରେ ପଥ ପଢ଼ିବା ପରେ ସେ  ରେ ସେ ସ୍ନାତକୋତ୍ତର ଇଙ୍ଗିନିରିଙ୍ଗ କରିଥିଲେ । 1970ରୁ 75 ଯାଏ ସେ ପ୍ରଫେସର ହିସାବରେ କାର୍ଯ୍ୟ କଳା ପରେ ଅଭିନୟର ମୋହ ଛାଡି ନପାରି ଚଳଚ୍ଚିତ୍ର ଜଗତରେ ପଦାର୍ପଣ କରିଥିଲେ । କଲେଜ ଜୀବନରୁ ହିଁ ତାଙ୍କର ବହୁମୂଖୀ ଅଭିନୟ ପ୍ରତିଭାର ପରିଚୟ ଦେଇଥିଲେ । କଲେଜର ପ୍ରତିଷ୍ଠା ଦିବସ ଉତ୍ସବରେ ମହାନ ଅଭିନେତା ଦିଲୀପ କୁମାରଙ୍କ ଉପସ୍ଥିତିରେ ସେ ମଞ୍ଚଷ୍ଠ ନାଟକରେ ତାଙ୍କର ଅଭିନୟ ପ୍ରଦର୍ଶନ କରିଥିଲେ, ଯାହା ଦିଲୀପ କୁମାରଙ୍କୁ ମଧ୍ୟ ପ୍ରଭାବିତ କରିଥିଲା । ଦିଲୀପ କୁମାର ସଙ୍ଗେ ସଙ୍ଗେ ତାଙ୍କୁ ତାଙ୍କର ପ୍ରଯୋଜିତ ଦୁଇଟି ଚଳଚ୍ଚିତ୍ର  'ବୈରାଗ' ଓ  ' ସାଗିନା ମାହାତୋ ' ରେ ଅଭିନୟ ପାଇଁ ତାଙ୍କୁ ଚୁକ୍ତି ବଦ୍ଧ କରିଥିଲେ । କାଦର ମୁମ୍ବାଇ ସହରରେ ବସ ବାସ କରୁଥିଲେ ମଧ୍ୟ ତାଙ୍କର ପରିବାର ନେଦର୍ଲାଣ୍ଡ ତଥା କାନାଡାରେ ରହନ୍ତି । ତାଙ୍କ ପୁତ୍ର ସର୍ଫରାଜ ଖାନ ମଧ୍ୟ ଜଣେ ଚଳଚ୍ଚିତ୍ର ଅଭିନେତା । ଅଭିନୟ କାଦର ୩୦୦ରୁ ଉର୍ଦ୍ଧ ଚଳଚ୍ଚିତ୍ରରେ ଅଭିନୟ କରିବା ସହ 250ଟି ଚଳଚ୍ଚିତ୍ରରେ ଡାଇଲଗ ଲେଖିଛନ୍ତି । ତାଙ୍କ ଲିଖିତ ଡାଇଲଗ ଖୁବ ଜନପ୍ରିୟ ହେଇଥାଏ । ସେ ପ୍ରାୟ ସବୁ ଅଗଧାଡିର ମୁଖ୍ୟ ଅଭିନେତା , ଯଥା ଅମିତାଭ ବଚ୍ଚନ , ଜିତେନ୍ଦ୍ର , ଗୋବିନ୍ଦାଙ୍କ ସହ ଅଭିନୟ କରିଛନ୍ତି । ସବୁ ପ୍ରକାର ଚରିତ୍ରରେ ଖୁବ ନିଖୁଣ ଭାବେ ଅଭିନୟ କରିବା ତାଙ୍କର ବିଶେଷତ୍ୱ । ଖଳ ଅଭିନେତା ଥୁ ଆରମ୍ଭ କରି ହାସ୍ୟାଭିନେତା ତଥା ଭାଇ , ବାପା , ସବୁ ପ୍ରକାର ଅଭିନୟରେ ତାଙ୍କର ସ୍ୱତନ୍ତ୍ରତା ପ୍ରତିପାଦନ କରିଛନ୍ତି । ଟିଭି ସିରିୟାଲରେ ମଧ୍ୟ ତାଙ୍କୁ ଦେଖିବାକୁ ମିଳେ । ତାଙ୍କଦ୍ୱାରା ନିର୍ମିତ ବହୁ ସଂଖ୍ୟାରେ ବିଡିଓ ମଧ୍ୟ ଉପଲବ୍ଧ ଓ ଲୋକଙ୍କଦ୍ୱାରା ବହୁଳ ଆଦୃତ । ଡାଇଲଗ ଓ ସ୍କ୍ରିପ୍ଟ ରଚନା କାଦର ଖଁ  ' ଗଙ୍ଗା ଯମୁନା, ସରସ୍ୱତୀ '  , 'ସରାବୀ'  ,  'କୁଲି ' ,  'ଲବରିସ '  ପରି ସଫଳ ଚଳଚ୍ଚିତ୍ର ପାଇଁ ଡାଇଲାଗ ଲେଖିଥିଲେ । ପୁରସ୍କାର 2013 :ସାହିତ୍ୟ ଶିରୋମଣି ପୁରସ୍କାର 1982 : ଚଳଚ୍ଚିତ୍ର ଫେୟାର ପୁରସ୍କାର ଶ୍ରେଷ୍ଠ ଡାଇଲାଗ ପାଇଁ 1991 : ଶ୍ରେଷ୍ଠ କାମେଡ଼ିଆନ ପୁରସ୍କାର 1993 ଚଳଚ୍ଚିତ୍ର ଫେୟାର ପୁରସ୍କାର ଶ୍ରେଷ୍ଠ ଡାଇଲାଗ: :୨୦୦୪ : ଶ୍ରେଷ୍ଠ ସହ ଅଭିନେତା ପୁରସ୍କାର ମନୋନୀତ ପୁରସ୍କାର 1984: 1986: 1990: 1992: 1994: 1995: 1996: . 1 1997: 1999:   . ଚଳଚ୍ଚିତ୍ର ଅଭିନେତା ଭାବେ . 1  1998   1997   1995   1992   1986   1985   1984   1983   1981   (1974) ଟିଭି ଅଭିନୟ ହାସନା ମତ୍ ମିଷ୍ଟର ଧନଶୁଖ ହି , ପଡୋଶୀ  କୌନ ହେ ଦୋଷୀ ?
ଏକ୍ସେମେସ୍ଟେନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆରୋମାସିନ, ହେଉଛି ଏକ ଔଷଧ ଯାହା ସ୍ତନ କର୍କଟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ପ୍ରାରମ୍ଭିକ ଇଷ୍ଟ୍ରୋଜେନ ପଜିଟିଭ ରିସେପ୍ଟର ରୋଗ ବା ଆଗେଇ ଯାଇଥିବା ରୋଗ ପାଇଁ ବ୍ୟବହୃତ ହୁଏ ଯାହା ଟାମୋକ୍ସିଫେନ୍ ପ୍ରତିରୋଧକ ହୋଇପାରିଛି । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗରମ ଲାଲିମା, ଥକ୍କା, ଗଣ୍ଠି ଯନ୍ତ୍ରଣା, ଶୋଇବାରେ ଅସୁବିଧା ଏବଂ ଅଧିକ ସ୍ୱେଦ ନିର୍ଗମନ ହୋଇଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଓଷ୍ଟିଓପୋରୋସିସ ଅନ୍ତର୍ଭୁକ୍ତ ହୋଇପାରେ। ଗର୍ଭାବସ୍ଥାରେ ବ୍ୟବହାର ଶିଶୁର କ୍ଷତି କରିପାରେ । ଏହା ଏକ ଆରୋମାଟେଜ୍ ଇନହିବିଟର ଯାହା ଇଷ୍ଟ୍ରୋଜେନ ସୃଷ୍ଟିକୁ ଅବରୋଧ କରିଥାଏ । ୧୯୯୮ ମସିହାରେ ଯୁକ୍ତରାଜ୍ୟରେ ଏବଂ ୧୯୯୯ରେ ଯୁକ୍ତରାଷ୍ଟ୍ରରେ ଚିକିତ୍ସା ପାଇଁ ଏକ୍ସେମେସ୍ଟେନକୁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର ଏକ ମାସର ଖର୍ଚ୍ଚର ମୂଲ୍ୟ ପ୍ରାୟ ୨୧ ପାଉଣ୍ଡ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୫୦ ଡଲାର ଅଟେ।
ଭୁପୃଷ୍ଠ୍ଠରେ ଏକ ଚୁମ୍ବକୀୟ କ୍ଷେତ୍ର ଅନବରତ ପ୍ରଭାବୀ ରହିଛି । କାରଣ୍, ଆମ ପୃଥିବୀ ଏକ ବିରାଟ ଚୁମ୍ବକ ଭଳି କାର୍ଯ୍ୟ କରେ । ଏକଥା ବିଶଦ୍ ଭାବେ ବୁଝିବାପାଇଁଁ କଳ୍ପନା କରାଯାଇପାରେ ଯେ, ପୃଥିବୀ ମଧ୍ୟରେ ଏକ ବିରାଟ ଦଣ୍ଡ ଚୁମ୍ବକ ଉତ୍ତର-ଦକ୍ଷିଣ ଭାବରେ ପୃଥିବୀର କାଳ୍ପନିକ ମେରୁ ସହ ପ୍ରାୟ ୧୧ ଡିଗ୍ରୀ କୌଣିକ ଦୂରତ୍ୱରେ ରହିଛି । ତେବେ ଏହି କାଳ୍ପନିକ ଚୁମ୍ବକର ଉତ୍ତର ମେରୁ ପୃଥିବୀର ଭୌଗୋଳିକ ଦକ୍ଷିଣ ମେରୁ ନିକଟରେ ଏବଂ ଏହି କାଳ୍ପନିକ ଚୁମ୍ବକର ଦକ୍ଷିଣ ମେରୁ ପୃଥିବୀର ଭୌଗୋଳିକ ଉତ୍ତର ମେରୁ ନିକଟରେ ଅବସ୍ଥିତ । ଫଳରେ, ଏକ ଚୁମ୍ବକୀୟ କ୍ଷେତ୍ର ପୃଥିବୀର ଅଭ୍ୟନ୍ତରରୁ ଭୁପୃଷ୍ଠ ଉପରିସ୍ଥ ସୌର-ପବନ ସ୍ତର ପର୍ଯ୍ୟନ୍ତ ବ୍ୟାପି ଥିବାର ଜଣାଯାଏ । ଏହା ପୃଥିବୀର ଚୁମ୍ବକୀୟ କ୍ଷେତ୍ର ଭାବେ ପରିଚିତ । ଏହା ମଧ୍ୟ ଭୁ-ଚୁମ୍ବକୀୟ କ୍ଷେତ୍ର   ନାମରେ ପରିଚିତ । ଭୁ-ଚୁମ୍ବକୀୟ କ୍ଷେତ୍ରର ଦିଗ ଏବଂ ଅବସ୍ଥିତି କାଳାନୁପାତରେ ଅତି ମନ୍ଥର ଗତିରେ ପରିବର୍ତ୍ତନ ହେବାର ନଜିର ରହିଛି । ମହତ୍ତ୍ୱ ସୌର-ପବନ ଅନେକ ସମୟରେ ପୃଥିବୀ ଉପରିସ୍ଥ ଓଜୋନ ସ୍ତରର  କ୍ଷତି କରିଥାନ୍ତି; ଯଦ୍ୱାରା ଓଜୋନ ସ୍ତର ଦେଇ କ୍ଷତିକାରକ ଅତି ବାଇଗଣୀ ବିକୀରଣ ଭୁପୃଷ୍ଠକୁ ପ୍ରବେଶ କରିପାରେ । କିନ୍ତୁ, ଭୁ-ଚୁମ୍ବକୀୟ କ୍ଷେତ୍ର ପ୍ରଭାବରେ ଏହି ସୌର-ପବନ, ବହୁ ମାତ୍ରାରେ ବିକର୍ଷିତ ହୋଇ ଏଭଳି ବିପତ୍ତିରୁ ରକ୍ଷା କରିଥାଏ । ଭୁ-ଚୁମ୍ବକୀୟ କ୍ଷେତ୍ରର ମନ୍ଥର ପରିବର୍ତ୍ତନ ସତ୍ତ୍ୱେ, ଦିଗବାରେଣୀ କମ୍ପାସ ସାହାଯ୍ୟରେ ଦିଗ ନିରୁପଣ ସହଜ ହୋଇଥାଏ । ଭୁ-ଚୁମ୍ବକୀୟ କ୍ଷେତ୍ର   ପ୍ରଭାବରେ ଚାର୍ଜିତ କଣିକା ସବୁ ଭୁ-ଚୁମ୍ବକୀୟ କ୍ଷେତ୍ରରେ ସୃଷ୍ଟି ହୁଅନ୍ତି । କୌଣସି କାରଣରୁ ସୌର ପବନ ଏହି ଭୁ-ଚୁମ୍ବକୀୟ କ୍ଷେତ୍ରରେ ହଲଚଲ ସୃଷ୍ଟି ହେଲେ ସୌର ଝଡ଼ ସୃଷ୍ଟି ହୋଇଥାଏ । ବେତାର ତଥା ଦୂରଦର୍ଶନରେ ଏହି ସମୟରେ ପ୍ରସାରଣରେ ବ୍ୟାଘାତ ସୃଷ୍ଟି ହୋଇଥାଏ । କେତେକ ପ୍ରଜାତିର ପକ୍ଷୀ ପୃଥିବୀର ଚୁମ୍ବକୀୟ କ୍ଷେତ୍ରର ପ୍ରଭାବରେ ଦିଗ ନିର୍ଣ୍ଣୟ କରିପାରନ୍ତି ଯାହାକି ତାଙ୍କୁ ପ୍ରବାସ  ସମୟରେ ସହାୟତା କରିଥାଏ । ବିଶେଷତା ଭୁପୃଷ୍ଠ୍ଠର ଯେ କୌଣସି ସ୍ଥାନରେ ଭୁ-ଚୁମ୍ବକୀୟ କ୍ଷେତ୍ରକୁ ଏକ ତ୍ରି-ଆୟାମୀ ସଦିଶ ରାଶି  ଦ୍ୱାରା ପ୍ରକାଶ କରିହେବ । ଏଥିପାଇଁଁ ପାରମ୍ପରିକ ପଦ୍ଧତିରେ ଏହାର ଉତ୍ତର-ଦିଗ ନିର୍ଣ୍ଣୟ କରିବାପାଇଁଁ ଏକ ଦିଗବାରେଣୀ କମ୍ପାସ ବ୍ୟବହାର କରାଯାଇପାରିବ । ପୃଥିବୀର ଭୌଗୋଳିକ ଉତ୍ତର ଦିଗ ସହ ଏହି ଚୁମ୍ବକୀୟ ଉତ୍ତର ଦିଗର କୌଣିକ ଦୂରତାକୁ   ବୋଲି ଧରାଯାଉ । ଉତ୍ତରମୁଖୀ ଦିଗବାରେଣୀ କମ୍ପାସର କଣ୍ଟା ଭୂସମାନ୍ତର ତଳ ସହ ଯେଉଁଁ କୋଣ ସୃଷ୍ଟି କରେ ଏହି ବ୍ୟବଧାନକୁ   ଧରାଯାଉ । ଅନ୍ୟ ରାଶି ଯଥା ଭୁ-ଚୁମ୍ବକୀୟ ବଳର ପରିମାପ ପାଇଁଁ ବ୍ୟବହୃତ ନିୟମ ହେଲା-  "ଭୁ-ଚୁମ୍ବକୀୟ ବଳ ହେଉଛି ଏହା ଏକ ଚୁମ୍ବକ ଉପରେ ପଡୁଥିବା ବଳର ସମାନୁପାତୀ । ଅନ୍ୟଥା ଏକ ତ୍ରିଆୟାମୀ-ରେଖାଚିତ୍ରଦ୍ୱାରା ମଧ୍ୟ ଏହି ରାଶିକୁ ନିମ୍ନ ମତେ ପ୍ରକାଶ କରାଯାଇପାରିବ । ଚୁମ୍ବକୀୟ ମେରୁ କୌଣସି ଚୁମ୍ବକର ଉତ୍ତର ଓ ଦକ୍ଷିଣ ମେରୁ ମୁଖ୍ୟତଃ ଭୂ ଚୁମ୍ବକୀୟ କ୍ଷେତ୍ରର ଦୁଇ ମେରୁଦ୍ୱାରା ଚିହ୍ନଟ କରାଯାଏ । ଦଣ୍ଡ ଚୁମ୍ବକଟିଏ ମୁକ୍ତ ଭାବେ ଝୁଲାଇଦେଲେ ଏହାର ଉତ୍ତର ମେରୁ ପୃହିବୀର ଉତ୍ତର ମେରୁକୁ ସୂଚାଏ । ବାସ୍ତବରେ ପୃଥିବୀମଧ୍ୟସ୍ଥ କାଳ୍ପନିକ ଚୁମ୍ବକର ଦକ୍ଷିଣ ମେରୁ ଭୁପୃଷ୍ଠସ୍ଥ ଦଣ୍ଡ ଚୁମ୍ବକ ଉତ୍ତର ମେରୁକୁ ଆକର୍ଷଣ କରେ । ଦୁଇଟି ଚ୍ଚୁମ୍ବକ ପରସ୍ପରର ବିପରୀତ ମେରୁକୁ ଆକର୍ଷଣ କରନ୍ତି । ଅତଏବ, ଭୁପୃଷ୍ଠର ଉତ୍ତର ମେରୁ ବାସ୍ତବରେ କାଳ୍ପନିକ ଚୁମ୍ବକର ଦକ୍ଷିଣ ମେରୁ ହୋଇଥିବାରୁ ଏହା ଭୁପୃଷ୍ଠସ୍ଥ ଦଣ୍ଡ ଚୁମ୍ବକର ଉତ୍ତର ମେରୁକୁ ଆକର୍ଷଣ କରେ । ଚୁମ୍ବକୀୟ ମେରୁର ଅବସ୍ଥିତିକୁ ମୁଖ୍ୟତଃ ଦୁଇଟି ଉପାୟରେ ପରିଭାଷିତ କରାଯାଇପାରିବ । ପ୍ରଥମଟି ହେଲା ଭୁମଣ୍ଡଳୀୟ ମାନକରେ ଏବଂ ଦ୍ୱୀତିୟଟି ହେଲା ସ୍ଥାନୀୟ ମାନକରେ । ସ୍ଥାନୀୟ ମାନକ ହିସାବରେ ସେହି ବିନ୍ଦୁ ଯେଉଁଁଠାରେ ଚୁମ୍ବକୀୟ କ୍ଷେତ୍ର ଭୁପୃଷ୍ଠ ସହ ସମକୋଣ ସୃଷ୍ଟି କରିଥାଏ । ଏହି କ୍ରମରେ ପୃଥିବୀର ଚୁମ୍ବକୀୟ କ୍ଷେତ୍ରର ମାନକ ଉତ୍ତର ଚୁମ୍ବକୀୟ କ୍ଷେତ୍ରରେ ୯୦ ଡିଗ୍ରୀ ତଳକୁ ଏବଂ ଦକ୍ଷିଣ ଚୁମ୍ବକିଯ କ୍ଷେତ୍ରରେ ୯୦ ଡିଗ୍ରୀ ଉପରକୁ । ତେବେ, ଭୁମଣ୍ଡଳୀୟ ମାନକରେ ଚୁମ୍ବକୀୟ ମେରୁର ଅବସ୍ଥିତି ଏକ ଗାଣିତିକ ମଡେଲଦ୍ୱାରା ନିର୍ଣ୍ନୟ କରାଯାଏ ।
ରାମଦାସ ମୋହନଦାସ ଗାନ୍ଧୀ  (୨ ଜାନୁଆରୀ ୧୮୯୭ - ୧୪ ଅପ୍ରେଲ ୧୯୬୯) ମୋହନଦାସ କରମଚାନ୍ଦ ଗାନ୍ଧୀଙ୍କ ତୃତୀୟ ପୁତ୍ର ଥିଲେ  । ସେ ଦକ୍ଷିଣ ଆଫ୍ରିକାରେ ଜନ୍ମଗ୍ରହଣ କରିଥିଲେ । ସେ ତାଙ୍କ ପିତାମାତା ଏବଂ ତାଙ୍କର ସମସ୍ତ ଭାଇଙ୍କଠାରୁ ଅଲଗା ରହୁଥିଲେ । ସେ ଏବଂ ତାଙ୍କ ପତ୍ନୀ ନିର୍ମଳାଙ୍କର ତିନୋଟି ସନ୍ତାନ ଥିଲେ; ସୁମିତ୍ରା ଗାନ୍ଧୀ, କାନୁ ଗାନ୍ଧୀ ଏବଂ ଉଷା ଗାନ୍ଧୀ । ସେ ତାଙ୍କ ପିତାଙ୍କ ଭାରତୀୟ ସ୍ୱାଧୀନତା ଆନ୍ଦୋଳନରେ ସକ୍ରିୟ ଥିଲେ । ତାଙ୍କର ଆଧ୍ୟାତ୍ମିକତାରେ କୌଣସି ରୁଚି ନଥିଲା, ତଥାପି ସେ ୧୯୩୦ ମସିହାର ସାଧାରଣ ନାଗରିକ ଆନ୍ଦୋଳନରେ ଯୋଗ ଦେଇଥିଲେ । କାରାବରଣ ବେଳେ ତାଙ୍କର ସ୍ୱାସ୍ଥ୍ୱାବସ୍ଥାରେ ଗଭୀର ପ୍ରଭାବ ପକାଇଥିଲା । ଦକ୍ଷିଣ ଆଫ୍ରିକାରେ ବଡ଼ ହୋଇଥିବା ରାମଦାସ ତାଙ୍କ ପିତା ମହାତ୍ମା ଗାନ୍ଧୀଙ୍କଦ୍ୱାରା ଆପଣାଯାଇଥିବା ଦାରିଦ୍ରତାକୁ କଦାପି ଗ୍ରହଣ କରିପାରିନଥିଲେ । ତାଙ୍କ ପିତାଙ୍କ ଅନ୍ତିମ ସଂସ୍କାରରେ ରାମଦାସ ଗାନ୍ଧୀ ହିଁ ମହାତ୍ମାଙ୍କ ଇଚ୍ଛା ଅନୁଯାୟୀ ଶବଦାହ ସମୟରେ ପ୍ରଥମେ ଅଗ୍ନି ସଂଯୋଗ କରିଥିଲେ । ଅନ୍ତିମ ସଂସ୍କାରରେ ତାଙ୍କ ସାନଭାଇ ଦେବଦାସ ଗାନ୍ଧୀ ଯୋଗ ଦେଇଥିଲେ । ତାଙ୍କ ପିତାଙ୍କର ଶତବାର୍ଷିକୀ ବର୍ଷରେ ସେ ୭୨ ବର୍ଷ ବୟସରେ ମୃତ୍ୟବରଣ କରିଥିଲେ । ତାଙ୍କ ମୃତ୍ୟୁବେଳକୁ ପତ୍ନୀ ନିର୍ମଳା ଏବଂ ତିନି ସନ୍ତାନ ବଞ୍ଚିଥିଲେ, ସେମାନଙ୍କ ମଧ୍ୟରୁ ଏବେ କେହି ଜୀବିତ ନାହାନ୍ତି । ତାଙ୍କ ପୁଅ କାନୁ ଗାନ୍ଧୀ ନସାର ଜଣ ବୈଜ୍ଞାନିକ ଭାବରେ କାର୍ଯ୍ୟ କରୁଥିଲେ ।
ଅନ୍ତୁଳିଆ, ଓଡ଼ିଶାର ଅନୁଗୋଳ ଜିଲ୍ଲାର ଅନୁଗୋଳ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଅନୁଗୋଳ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୧୦ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
କମଲିକା ବାନାର୍ଜୀ ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳା କଥାଚିତ୍ର ଓ ଦୂରଦର୍ଶନ ଧାରାବାହିକରେ କାମ କରନ୍ତି । ସେ କମଲିକା ବନ୍ଦୋପାଧ୍ୟାୟ ଭାବରେ ମଧ୍ୟ ଜଣାଶୁଣା । ତାଙ୍କ ଅଭିନୀତ କଥାଚିତ୍ର ମଧ୍ୟରେ ଗାଣ୍ଡୁ  (୨୦୧୦), ଅଟୋଗ୍ରାଫ୍  (୨୦୧୦) ଆଦି ଅନ୍ୟତମ  ।
ଫାଗୁନ ଓଡ଼ିଶାର ଭୁବନେଶ୍ୱରଠାରୁ ଅଲ ଚିକି ଲିପିରେ ସାନ୍ତାଳୀ ଭାଷାରେ ପ୍ରକାଶିତ ଏକ ମାସିକ ପତ୍ରିକା । ୨୦୦୮ ମସିହା ମାଙ୍ଗାତ୍ ମୁର୍ମୁ ପତ୍ରିକାଟିର ପ୍ରତିଷ୍ଠା କରିଥିଲେ ଏବଂ ମାଳତୀ ମୁର୍ମୁ ଏହାର ସମ୍ପାଦିକା । ଏହା ଭାରତର ସାନ୍ତାଳୀରେ ପ୍ରକାଶିତ ଏକମାତ୍ର ସଂବାଦପତ୍ର । ପ୍ରତି ସଂସ୍କରଣର ମୂଲ୍ୟ ୫ ଟଙ୍କା । ଏହାର ସମ୍ପାଦନା ନିମନ୍ତେ ମାଳତୀ ମୁର୍ମୁ ୨୦୧୬ରେ ଟେଲିଗ୍ରାଫ ଲେଜେଣ୍ଡ ପୁରସ୍କାର ଲାଭ କରେଥିଲେ । ଫଗୁନ ୫୦୦ଟି ସଂସ୍କରଣରୁ ଆରମ୍ଭ ହୋଇ ୨୦୧୮ ବେଳକୁ ୫୦୦୦ଟି ସଂସ୍କରଣ ପ୍ରକାଶ କରୁଛି । ସଂବାଦପତ୍ରଟି ସାରା ଭାରତରେ ଏପରିକି ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜରେ ମଧ୍ୟ ପହଞ୍ଚିଥାଏ ।  'ଫାଗୁନ'  କେବଳ ଖବର ପ୍ରକାଶ କରେ ନାହିଁ ବରଂ ଏହା ଏକ ସାଂସ୍କୃତିକ ପତ୍ରିକା । ଏଥିରେ ସଂକ୍ଷିପ୍ତ ଗଳ୍ପ ଏବଂ କବିତା, ଗୁରୁତ୍ତ୍ୱପୂର୍ଣ୍ଣ ଘଟଣା ସମ୍ପର୍କରେ ସମୀକ୍ଷା ଏବଂ ଖବର ଛପାଯାଇଥାଏ । ମହିଳା ଏବଂ ଶିଶୁମାନଙ୍କ ପାଇଁ, ରନ୍ଧନ ପ୍ରଣାଳୀ ଆଦି ନିମନ୍ତେ ବିଭିନ୍ନ ଅଧ୍ୟାୟ ରହିଛି । କଲେଜ ଛାତ୍ରଛାତ୍ରୀମାନଙ୍କ ପାଇଁ ପାଠ୍ୟକ୍ରମ ଆଦି ପ୍ରକାଶିତ ହୁଏ । ସାନ୍ତାଳୀ ଭାଷାଭାଷୀମାନେ ଦୀର୍ଘଦିନ ଧରି ନିଜ ମାତୃଭାଷାରେ ଶିକ୍ଷାରୁ ବଞ୍ଚିତ ହୋଇଥିବାରୁ ଏହା ସାନ୍ତାଳୀ ସମୂହ ପାଇଁ ଏକ ଗୁରୁତ୍ତ୍ୱପୂର୍ଣ୍ଣ ପ୍ରକାଶନ ।